open-index/open-wikipedia-markdown huggingface dataset:
西灣河

**西灣河**（；）係香港香港島一地，喺鰂魚涌東面，筲箕灣西面。

## 睇埋
* 西灣河站
* 西灣河文娛中心
* 鰂魚涌公園
* 蘇豪東
* 柏架山
太子 (香港)

**太子**係香港九龍一地，即塘尾太子站週邊範圍，中間俾太子道西貫穿。太子唔係正式地名，只係因為太子站出現，令唔少人將旺角北面叫做太子。
羅湖 (香港)

**羅湖**（，），係香港新界一笪地方，喺上水北面，貼住深圳邊界。自從1898年6月9號，大清同英國喺北京簽訂《展拓香港界址專條》後，羅湖就一分為二。深圳河北面嘅羅湖依家屬中國大陸管轄（今廣東深圳羅湖區），而深圳河南面嘅就屬於香港，依家由北區管理。

羅湖設有港鐵東鐵綫羅湖站。去中國大陸嘅旅客，可以喺車站落車後，通過香港嗰面嘅口岸，做完出境手續，先過深圳河上面嘅，去到深圳嘅聯檢大樓，再入境深圳。此外，1985到87年期間，政府為咗減輕紅磡同羅湖站嘅壓力，計劃喺新界西區建設落馬洲過境通道，通道喺1990年元旦假前已經完成。羅湖站出面嘅禁區雖然已經解封，不過嚮度出站嘅人一定要拎住禁區紙先過得。

羅湖附近有一個沙嶺墳場，嗰度以前係禁區，不過宜家已經解咗封。每逢清明節同重陽節，區外人士去拜山可以唔使申請禁區紙由羅湖站行過去。平時嘅話就要嚮上水站搭九巴73K線或者小巴59K去。

## 區議會議席分佈
由於羅湖人口唔夠成為一個區議會選區，所以成日同隔離嘅河上鄉、古洞同雙魚河沿線等鄉村範圍劃為同一個選區。
坑口 (香港)

**坑口**係香港新界西貢區一個地方，喺將軍澳市中心東面，寶林南面，而家坑口嘅土地，大部分都係原來嘅鴨仔灣（即係水邊村一帶）填海得嚟。

## 史
以前西貢孟公屋村附近有一條大水坑，水流源源不絕，並喺度流入大海，所以就叫做坑口。喺1980年代之前，坑口近住將軍澳海灣，而坑口附近有一條叫做水邊村嘅村落，印證咗坑口對開原本就係水邊。喺1960至1980年代，坑口曾經係拆卸大型船隻嘅地方。

開發新市鎮之前，除咗水邊村之外，坑口附近重有坑口村、半見村同埋田下灣村等。

1989年政府發展坑口新市鎮，第一批住宅喺1990年落成。
寶林

**寶林**（）又寫做**寶琳**，係香港新界一地，喺將軍澳市中心東北面，坑口北面。
馬鞍山 (香港市鎮)

**馬鞍山**係香港新界一市鎮，地區行政上屬沙田區，喺沙田東北面，馬鞍山山腳。

馬鞍山屬於沙田新市鎮嘅擴展部份；不過馬鞍山嘅發展比較遲，所以城市規劃有好大嘅分別。因此，佢同同樣喺1980年代開發嘅天水圍新市鎮以及將軍澳新市鎮都係屬於「第三代新市鎮」。

## 歷史
馬鞍山曾經發現過新石器時代晚期（距離依家大概三千至四千年）同埋南宋時期嘅文物。發展新市鎮之前，哩笪地方重係一個細村仔，村民主要從事農業、漁業呢啲傳統鄉村經濟活動。之後近代嘅日本企業嚟到呢度去開採啲磁鐵礦，令到馬鞍山成為工業重鎮，鼎盛嗰陣有幾千個工人喺呢度住。但去到七十年代，因為石油危機同埋新市鎮嘅發展，導致開礦嘅成本大增，再加上香港政府決定要開發馬鞍山變做新市鎮，礦場卒之喺1976年倒閉。馬鞍山新市鎮嘅發展開始喺1980年，經過幾十年嘅努力，馬鞍山已經變咗做有大把屋邨、商場嘅大型住宅區。

## 地理
馬鞍山喺沙田區嘅東北面，同沙田本來嗰區就用梅子林路做分界線。同埋，馬鞍山喺馬鞍山雙峰嘅西面，佢起喺吐露港同馬鞍山之間嘅嗰條地帶上。佢北面可以去到烏溪沙嗰邊，南面去到大水坑。仲有，馬鞍山以東同埋西貢北（行政區劃上面其實屬於大埔區）嘅十四鄉相鄰。另外，喺1866年嘅清朝地圖《新安縣全圖》入面，已經出現咗「馬鞍山」同「沙田」兩個名喇。

### 馬鞍山三寶
# 鐵礦：馬鞍山鐵礦藏量有超過700萬噸，1950至70年代開採嘅鐵礦主要係出口日本。
# 杜鵑花：香港杜鵑（*Rhododendron hongkongensis*）喺1851年喺香港發現，但係當時畀人誤認咗做另一個品種，去到1930年香港先將佢命名做新種。佢嘅花期係四月，花白至到淡紅色。佢淨係可以喺馬鞍山及其他幾笪地方見到。馬鞍山其他品種嘅原生杜鵑重有毛葉杜鵑、華麗杜鵑、羊角杜鵑、南華杜鵑同埋紅杜鵑。
# 黃麖：即係赤麖或者赤麂（*Muntiacus muntjak*），係小型偶蹄目鹿科麂亞科嘅動物，喺華南地區包括香港，西至印度、巴基斯坦同阿富汗生活。雄性有小角同獠牙，鍾意棲息喺樹林裏面同埋高嘅草叢入面，樹葉同埋地下根或者莖都係佢嘅食物，間唔中會食樹皮。佢係獨居，當佢受驚嗰陣或者繁殖季節都會發出一種奇怪嘅叫聲，俗稱鳴鹿（Barking Deer）。佢生性細膽，而香港曾經有被困嘅赤麖喺圍捕嗰時嚇死嘅紀錄。

## 參考
烏溪沙

**烏溪沙**（），原名**烏龜沙**，係香港一地，亦係一村，喺新界馬鞍山市中心東面，與大埔海相鄰。

## 主要建築
*烏溪沙站
*烏溪沙青年新村
*銀湖·天峰
*利安邨
越南煎餅

**越南煎餅**（ /ɓaɲ˧˥ sɛw˧˩/）係喺越南流行嘅煎餅。Bánh本字係「餅」，xèo係煎餅嗰時發出嘅滋滋聲，主要成份係粘米粉、水、薑黃粉，南越一帶流行加入椰漿，常見餡料有芽菜、豬肉、蝦、生菜，常配以薄荷、紫蘇或者香葉一齊食，醮水蘸汁一齊食。喺外國，呢種煎餅有時會叫做斑戟，但係越南煎餅嘅餅皮冇雞蛋，其黃色源自薑黃粉。
香港迪士尼樂園度假區

**香港迪士尼樂園度假區**（英文：**Hong Kong Disneyland Resort**），係响香港新界大嶼山竹篙灣嘅迪士尼樂園度假區，總面積為126萬平方米，包括一個主題公園（香港迪士尼樂園）、三座主題酒店（香港迪士尼樂園酒店、迪士尼好萊塢酒店、）同水上活動中心（迪欣湖）。
滙豐總行大廈

**滙豐總行大廈**（英文：**HSBC Main Building**）係滙豐銀行香港總行，喺香港島中環皇后大道中一號，而家嘅滙豐總行大廈係第四代，1985年落成。

佢前面係德輔道中同皇后像廣場，兩邊分別係中國銀行大廈同渣打銀行大廈。
九龍清真寺

**九龍清真寺**係香港最大清真寺，喺九龍尖沙嘴彌敦道，九龍公園東南角。

## 史
喺20世紀初，九龍清真寺係起喺而家個位。1970年代起地鐵嗰時，清真寺結構有損毀，最後搬到而家個位。

### 喺社會事件中受襲

2019年10月20號，喺反送中運動嘅廢除惡法獨立調查重組警隊大遊行期間，香港警察因懷疑有示威者藏身，而用水炮車向九龍清真寺兩度發射藍色不明液體。印度協會前主席毛漢（Mohan Chugani）、香港融樂會成員、多位市民同香港立法會議員譚文豪等亦一同喺襲擊中遇襲受傷。襲擊引起社會各界輿論譁然，譴責香港警察公然褻瀆伊斯蘭教

## 參考
重慶大廈

**重慶大廈**係香港一大座私人樓，喺九龍尖沙嘴彌敦道36-44號，由5棟17層高嘅樓組成，有好多唔同國籍（主要係南亞同非洲）嘅人聚居。

類:彌敦道
蒲苔

**蒲苔**（**Po Toi**或**Potoe**），又寫做**蒲台**，係香港一島，位處香港南疆，亦係蒲苔群島嘅主島，面積3.69平方公里。舊時有人住，今有間中街渡，先有船到。

## 名
蒲苔又寫做蒲台，而喺古粵語入面，「蒲」就係「浮」嘅意思，因為個島睇落似浮臺，所以有呢個名。
荔景

**荔景**係香港一地，喺新界磨石山，醉酒灣同荔灣東北面嘅山地。磨石山下，未填海之時，就喺岸邊。

## 名
荔景因香港政府，二十世紀七十年代，起荔景邨而名，而荔景嘅荔，就指就近嘅荔枝角灣。
赤柱

**赤柱**（英文：**Stanley**）係香港一個地方，亦係一個村，喺香港島南岸，赤柱半島上面，屬於南區。佢喺淺水灣東面、石澳西面。赤柱係旅遊名勝，以墟市同沙灘最為吸引人，之後美利樓都喺度重建。赤柱係個古村，最遲明朝萬曆年間已經有人住，亦曾經有唔少水上人聚居，船影處處，不過今日已經見唔到漁船。英國人初時曾經想以赤柱爲都，不過最後都係去咗裙帶路，卽係而家嘅中環。
現代教育研究社

**現代教育研究社**係香港好耐歷史嘅教科書出版社，1957年創立，出版嘅教科書高達五十科五百幾種，具備幼兒班、幼稚園、小學、中學以至大學預科等等教材配套。

## 出面網頁
* 
* 
* 
* 
* 
*
費拿

**費拿**（，）係西班牙男子網球手。

## 球員生涯
費拿右手揸拍，2000年轉打職業賽。

## 威水史
* 單打最高排名：3（2013年7月8號）
* 雙打最高排名：42（2005年10月24號）
* 網球大滿貫最叻（男單）：
**澳洲網球公開賽：四強（2011年、2013年） 
**法國網球公開賽：亞軍（2013年） 
**溫布頓網球公開賽：八強（2012年、2013年） 
**美國網球公開賽：四強（2007年、2012年）

## 攷

## 出面網頁

* David Ferrer
* 网球-ATP世界巡回赛
* ITF Tennis - Pro Circuit - Player Profile - FERRER, David (ESP)
* Davis Cup - Player profile - David FERRER (ESP)
* David Ferrer tennis profile
鄭俊弘

**鄭俊弘**（，本名**鄭榮基**，）係無綫電視男演員。佢喺《星夢傳奇》攞咗冠軍之後，俾巫啟賢收做徒弟。鄭俊弘老婆係何雁詩。

## 簡歷
鄭俊弘喺加拿大卑詩省溫哥華出世同長大。2001年，佢喺溫哥華艾瑞克·亨博中學畢業。佢嘅家中有母親、姊姊同弟弟。

## 擅長角色
### 細佬系列
*《心花放》（廖碧兒細佬）
*《胭脂水粉》（黎姿細佬）
*《法證先鋒系列》（蒙嘉慧細佬） 
*《Click入黃金屋》（郭羨妮細佬）
*《盛世仁傑》（郭羨妮細佬）
*《老友狗狗》（郭卓樺細佬）
*《情越雙白線》（郭羨妮細佬）
*《蒲松齡 (電視劇)》（陳錦鴻表弟）
*《女拳》（馬國明細佬）
*《幸福摩天輪》（陳智燊細佬）
*《八卦神探》（萬綺雯細佬）

### 暗戀系列
*《青出於藍》（暗戀趙頌茹）
*《法證先鋒》（暗戀鍾嘉欣）
*《畢打自己人》（俾李綺雯暗戀）
*《老友狗狗》（暗戀李綺雯）
*《洪武三十二》（暗戀馬賽）
*《紫禁驚雷》（暗戀龔嘉欣）
*《初五啟市錄》（暗戀林夏薇）
*《舌劍上的公堂》（暗戀黃翠如）

### 學生系列
*《衞斯理》
*《皆大歡喜 (時裝電視劇)》
*《青出於藍》
*《阿旺新傳》
*《Click入黃金屋》
*《畢打自己人》
*《點解阿Sir係阿Sir》
*《幸福摩天輪》

## 演出作品
### 電視劇（[[無綫電視]]）

## 參考

## 出面網頁
* 
* 
* 
*
南區區議會

**南區區議會**係香港十八個區議會之一，負責協助處理港島南區嘅事務。該區總共有17名議員。

## 組織
### 委員會
*管理委員會
*社區事務及旅遊發展委員會
*地區發展及環境事務委員會
*交通及運輸事務委員會

## 議員一覽（2020年至2023年）

## 議員一覽（2016年至2019年）

## 議員一覽（2012年至2015年）

## 參考

## 出面網頁
*南區區議會
孤立語言

（），指一種由於搵唔到同其他語言之間嘅親屬關係，而歸唔到落任何一個語系或者語族嘅語言。通常一種獨立語言祇有一個地方用。

一種語言嘅孤立地位唔係永久嘅。如果發現到伊種語言同其他語言嘅親屬關係，咁伊種語言就唔再當做孤立語言來處理。

注意「孤立語言」同「孤立語」唔係同一回事：「孤立語言」係指歸唔到類嘅語言，「孤立語」係指無語法變格同變位嘅語言。
施禾娜莉娃

**施禾娜莉娃**（，）係俄羅斯職業網球手。

## 球員生涯
施禾娜莉娃係右手揸拍，2000年9月轉打職業賽。

## 威水史
* 單打最高排名：2（2010年10月25號）
* 雙打最高排名：9（2005年8月8號）
* 網球大滿貫最叻（女單）：
** 澳洲網球公開賽：四強（2009年、2011年） 
** 法國網球公開賽：八強（2003年） 
** 溫布頓網球公開賽：亞軍（2010年） 
** 美國網球公開賽：亞軍（2010年）
* 網球大滿貫最叻（女雙）：
** 澳洲網球公開賽：**冠軍**（2012年） 
** 法國網球公開賽：八強（2006年） 
** 溫布頓網球公開賽：亞軍（2010年） 
** 美國網球公開賽：**冠軍**（2006年）
* 網球大滿貫最叻（混雙）：
** 溫布頓網球公開賽：**冠軍**（2006年） 
** 美國網球公開賽：**冠軍**（2004年）
*夏季奧林匹克運動會
**女子單打：銅牌（2008年） 

## 攷

## 出面網頁

* 
* 
* 
* 
* 
* 
* 
* 
*
中葵涌

**中葵涌**（**Chong Kwai Chung**）係香港一地，葵涌三大區之一，另有上葵涌同下葵涌。約莫係葵涌區中間，有大窩口、葵盛、葵芳等。
下葵涌

**下葵涌**（**Ha Kwai Chung**）係香港一地，葵涌三大區之一，另有上葵涌同中葵涌。約莫係葵涌區近九龍一帶，有荔景等地方。
上葵涌

**上葵涌**（**Sheung Kwai Chung**）係香港一地，位處荃灣東部同埋葵涌北之間，古時係葵涌三大區之一，另有中葵涌同下葵涌。約莫係荃灣城門對下地方，有梨木樹邨、石籬等。
黑死病

**黑死病**係人類史上至嚴重嘅瘟疫之一。起源於亞洲西南部，有人話起源於黑海城市卡法，約莫喺1340年代散佈到成個歐洲，而「黑死病」爾個名係嗰時歐洲嘅稱呼。呢場瘟疫喺全世界搞到約莫7500萬人死咗，根據估計，瘟疫爆發期間嘅中世紀歐洲約莫有三成人口死於黑死病。

同樣嘅疾病多次侵襲歐洲，直到1700年代為止，期間造成嘅死亡情形同嚴重程度各唔相同。比較遲嘅幾次大流行包括1629年到1631年嘅意大利瘟疫、1665年到1666年嘅倫敦大瘟疫、1679年嘅維也納大瘟疫、1720年到1722年嘅馬賽大瘟疫，同埋1771年嘅莫斯科瘟疫。關於呢啲疾病嘅異同重有爭議，但係佢嘅致命型態似乎喺18世紀喺歐洲消失。

黑死病對歐洲人口造成咗嚴重影響，改變咗歐洲嘅社會結構，動搖嗰時支配歐洲嘅羅馬天主教會嘅地位，並因此令一啲少數族群被人迫害，例如猶太人、穆斯林、外國人、乞兒同埋痲瘋病患。生唔生存到嘅唔確定性，令人產生咗「活在當下」嘅一種情緒，好似薄伽丘喺《十日談》（*The Decameron*）入邊寫嘅噉樣。

14世紀發生喺歐洲嘅事件，啱開始嗰時被嗰時嘅作家叫做「Great Mortality」，瘟疫爆發之後，又有咗「黑死病」呢個名。一般認為呢個名係由其中一個顯著嘅症狀而來嘅，叫做「acral necrosis」，患者嘅皮膚會因為皮下出血而變黑。而黑色實際上亦都象徵憂鬱、哀傷同埋驚。

歷史紀錄對於黑死病嘅特徵紀錄入邊，有啲關於淋巴腺腫嘅描述，同19世紀發生喺亞洲嘅淋巴腺鼠疫好似，呢個令科學家同歷史學家推測從14世紀開始嘅黑死病，同鼠疫一樣，都係由一種叫做鼠疫桿菌（*Yersinia pestis*）嘅細菌所造成嘅。呢啲細菌寄生喺跳蚤身上，並藉由黑鼠（*Rattus rattus*）呢啲動物嚟傳播。之不過由於第啲疾病亦都有可能產生淋巴腺腫，因此亦都有人提出第啲唔同嘅觀點。
## 睇埋
* 鼠疫
* 沙士病毒
* 武漢肺炎

## 參考
電子伏特

**電子伏特**（**electron volt**、**electronvolt**），簡稱**電子伏**，符號：**eV** ，係能量單位。佢唔係國際單位制（SI）單位，但可以同SI單位並用（Non-SI units accepted for use with the SI）。

1 電子伏等於一個電子（所帶電荷大約-1.6×10-19庫倫）經過 1 伏特電壓所得嘅能量。呢個值要由實驗得到。

1 eV = 1.602 176 53 (14) × 10-19 J

## 參考
試管實驗

**試管實驗**泛指喺生物活體之外嚟做嘅實驗，係同活體實驗啱啱相反嘅一種生物實驗方式。***In vitro***喺拉丁文入邊係​​「喺玻璃入邊」嘅意思，指嘅係進行或發生喺試管入邊嘅實驗同實驗技術。更廣義嘅意思，則係指活生物體之外嘅環境入便嘅操作。常見嘅例子係人工受精。喺細胞生物學等領域入邊，由於呢類實驗嘅環境同生物體入邊可能有所唔同，因此可能同實際發生喺生物體內嘅結果亦唔同。
活體實驗

**活體實驗**泛指喺生物活體入邊嚟做嘅實驗。***In vivo***係拉丁文「喺活體入便」嘅意思，亦即係「進行喺活體入便」嘅意思。喺科學領域，*活體實驗*通常指進行喺完整而且存活嘅個體入邊嘅組織嘅實驗，而唔係一部分組織，或死亡嘅個體。例如臨床試驗或者動物試驗。相反嘅係試管實驗。
山本五十六

**山本五十六**（），原名**高野五十六**，係日本海軍軍人，第26、27任聯合艦隊司令長官，最高軍銜係海軍大將，曾經策劃同指揮珍珠港事件、中途島戰役等等。1943年佢視察前線嘅時候，喺所羅門群島畀美軍打落佢座機。死後追贈海軍元帥大將。

## 生平
### 明治時期
1884年（明治17年）4月4號，山本五十六（嗰陣叫做「高野五十六」）喺日本新潟縣長岡市出世，佢係老竇高野貞吉嘅六仔，嗰年高野貞吉56歲，所以佢就叫「五十六」，而佢阿媽生佢嘅時候亦已經45歲。

細個嗰陣嘅山本非常好勝，佢讀小學嗰時聽到有人話「乜嘢都食得就係鉛筆唔食得」，結果竟然真係隊咗支鉛筆落肚。1896年（明治29年）喺新潟縣立長岡中學度讀。1901年（明治34年）山本五十六入讀海軍兵學校，係第32期生，同期嘅有鹽澤幸一、吉田善吾、嶋田繁太郎、堀悌吉等等，佢哋之中同山本關係最好嘅係堀悌吉。1904年（明治37年）11月山本由海軍兵學校畢業，名次喺同期192個學生之中排第11。

1905年（明治38年）1月，山本五十六以少尉候補生嘅身份分配到裝甲巡洋艦「日進」號，5月27日山本參加咗日本海海戰，佢左腿炸傷，左手嘅食指同中指炸斷，後尾到咗1938年（昭和13年），山本因為呢件事獲頒「傷殘軍人第一號徽章」。關於山本係點樣炸傷，官方嘅講法係「敵人嘅炮火」；祗不過亦有海軍出身嘅人，話係因為「日進」號前面嘅炮塔炸膛。至於山本五十六受傷嗰陣著嘅軍服，喺太平洋戰爭爆發之前山本將佢捐咗畀家鄉嘅博物館。

之後山本喺防護巡洋艦「須磨」號、戰艦「鹿島」號、海防艦「見島」號、驅逐艦「陽炎」號分別都服役咗幾個月，加埋有一年半時間。喺呢一年半裡面，除咗喺各艦服役之外，山本五十六重作為海軍砲術學校普通科同海軍水雷學校普通科嘅學生，分別接受過一年零四個月同四個月嘅教育。畢業之後，山本被分配到三等巡洋艦（練習艦）「宗谷」號負責訓練任務，第37期嘅少尉候補生井上成美、草鹿任一、小澤治三郎、鮫島具重等等都接受過佢嘅指導。

1909年（明治42年）山本五十六升做海軍大尉。1911年（明治44年）以海軍大學校乙等學生嘅身份畢業，分配去海軍砲術學校同海軍後勤學校做教官，並同當時嘅同事米內光政成為好朋友。

### 大正時期
1913年（大正2年），高野五十六嘅父母先後過身。同年嘅12月就讀海軍大學校嘅甲等學生課程。1915年（大正4年），時任行政裁判所（相當於最高行政法院）部長、本身亦係法學博士嘅渡邊廉吉，擔心舊長岡藩嘅名門、作為家臣團之一世代侍奉藩主牧野氏嘅山本家會絕後，所以就打算畀高野五十六以養子嘅身份繼承山本家；而長岡藩第13代家主牧野忠毅，佢嘅細佬牧野忠篤子爵對呢件事亦加以美言，最後決定由五十六繼承山本家。同年9月，海軍省發佈咗高野五十六改姓做「山本」嘅公告。

## 註

類:日本軍人
倖存偏誤

**倖存偏誤**（；參見），係認知偏誤一類，大難或篩選之中，偏向聽到倖存人事之說法，遇害嘅，不見光，無人理。如此偏見，係邏輯錯誤，往往得出錯嘅結論。由於聽倖存嘅經驗，令到聽者過份樂觀，失敗經驗完全忽畧。有時誤導大眾，倖存者都有同一特徵，有時可能係真，但亦有可能純粹巧合。

財經之上，往往只統計現存。如分析一眾公司表現，成功嘅公司長在，而失敗無咗嘅公司，分析就剔在外，到最尾，就偏向成功嘅公司。如投資基金表現，成功基金長在，而失敗基金會收起，或者合拼，結果睇嚟多數基金表現都好好。

## 常見情況

## 歷史
喺二戰嗰時，有美軍嘅分析師試過研究戰機嘅裝甲，佢哋分析返空軍基地嘅戰機喺乜嘢部位畀敵人子彈打過（搜集數據），諗住畀敵人子彈打得多嘅部位就要加厚裝甲；結果發現，返到基地嘅戰機當中冇一架係駕駛艙畀敵人子彈打過嘅（好似附圖所示）；噉唔係表示駕駛艙唔使加厚裝甲，而係因為**駕駛艙畀敵人打中嘅戰機根本唔會返到基地**－駕駛艙畀敵人打中嘅戰機過唔到「生還」呢個甄選程序，令最後得到嘅數據望落好似反映「冇戰機嘅駕駛艙畀敵人打中過」噉。

## 睇埋
*統計
*抽樣
*樣本
*生還分析

## 引述
古絲妮蘇娃

**古絲妮蘇娃**（，）係俄羅斯職業網球手。

## 球員生涯
古絲妮蘇娃係右手揸拍，2000年轉打職業賽。

## 威水史
* 單打最高排名：2（2007年9月10號）
* 雙打最高排名：3（2004年6月7號）
* 網球大滿貫最叻（女單）：
** 澳洲網球公開賽：八強（2005年、2009年） 
** 法國網球公開賽：**冠軍**（2009年） 
** 溫布頓網球公開賽：八強（2003年、2005年、2007年） 
** 美國網球公開賽：**冠軍**（2004年）
* 網球大滿貫最叻（女雙）：
** 澳洲網球公開賽：**冠軍**（2005年、2012年） 
** 溫布頓網球公開賽：亞軍（2005年） 
** 美國網球公開賽：亞軍（2003年、2004年）

## 攷

## 出面網頁

* 
* 
* 
* 
* 
*
ISO/IEC 8859-7

**ISO/IEC 8859-7:2003**，*Information technology — 8-bit single-byte coded graphic character sets — Part 7: Latin/Greek alphabet*，係ISO/IEC 8859嘅第七部分。佢喺ASCII字符集嘅基礎上加入希臘字母，畀現代希臘文用。

## 編碼表

## 睇埋
* ASCII（ANSI X3.4）
* ISO/IEC 646
*ISO/IEC 8859 -1 -2 -3 -4 -5  -6 -7 -8 -9 -10 -11 -13 -14 -15 -16
* ISO/IEC 10646
* Unicode
分貝

**分貝**（**decibel**，符號：**dB**）係一個對數單位用嚟表達兩個物理量嘅比，通常用喺功率同強度上，亦會用喺場嘅幅度。十分貝等於一**貝爾**或**貝**（bel），貝爾都係表達兩個物理量嘅比嘅單位，但冇人會用貝爾，只會用分貝。貝爾個名嚟自美籍蘇格蘭發明家、電話發明人亞歷山大·貝爾（Alexander Graham Bell）。

用喺功率比同強度比，分貝用以下公式計算：


L_\mathrm{dB} = 10 \log_{10} \bigg(\frac{P_1}{P_0}\bigg) \,


由於功率係同場嘅幅度（電流或電壓）平方成正比，分貝係用嚟表示兩個幅度嘅平方比，用以下公式計算：


L_\mathrm{dB} = 10 \log_{10} \bigg(\frac{A_1^2}{A_0^2}\bigg) = 20 \log_{10} \bigg(\frac{A_1}{A_0}\bigg) \,


## 參考
千奇百趣系列

《**千奇百趣系列**》係無綫電視向日本朝日電視台買版權而製作（英文名會用「***Neighborhood Treasures***」），或者參照自行製作（英文名會用「***Big Fun***」）嘅一個資訊遊戲電視節目系列，節目主持係森美、阮小儀。到2020年第8次買朝日電視台版權製作嘅一輯開始，因為改變咗主持陣容做林盛斌同張秀文，中文名無再用「千奇百趣」，但英文名就依然用返「Neighborhood Treasures」，所以都可以計埋入呢個系列。
暨南大學

**暨南大學**（，），簡稱**暨大**，係中國嘅一間雙一流（前211）重點大學，直屬中國共產黨嘅中央統戰部。

## 介紹
暨南大學喺1906年由清朝政府創建，校名喺取自《書經·禹貢篇》：『朔南暨，聲教訖於四海』嘅含義。歷史上曾經多次搬遷、停辦，直到1958年先至喺廣州重建，而家喺廣州、深圳同埋珠海有五個校區。學校而家有25個學院，55個系，86個本科專業，170個研究機構同埋84個實驗室。

同時喺臺灣南投縣有一間國立暨南國際大學，亦係簡稱做暨大，喺1995年復校，兩間學校係屬於同一根源。

2025年2月20日，中華民國教育部以廣州暨南大學2018年開始由國務院僑務辦公室改為中國共產黨中央統戰部管理作為理由，禁止臺灣高校同佢交流同終止承認呢間學校嘅學歷。如果學生繼續堅持就讀，就屬於學生自主選擇嘅範疇，所獲得嘅學歷唔會再被認可，至於以前已經攞到學歷嘅人，就唔受影響。

## 爭議
### 干預香港選舉
2019年第6屆香港區議會選舉期間，蘋果日報報導，有喺廣州暨南大學就讀嘅香港學生投訴，話呢間學校多間學院都被學系教職員或者輔導員要求單獨見面。會面期間，對方可以清楚講出學生所屬選區，同埋呢區建制派候選人個名，要求港生投票俾親中共候選人，甚至提供包車，免費接載港生返香港投票，報導質疑校方濫用個人資料做選舉動員。

### 入學審查
暨南大學發布嘅2020年招收香港學生簡章，當中特別提到報考學生要「無犯罪紀錄」，而往年嘅「免試入學」亦被改為「申請審核入學」。一般認為相關變動係針對參與反送中運動被捕人士而設。

## 港澳舊生
* 鄭耀棠：香港立法會前議員、港區全國人大前代表
* 王國興：香港立法會前議員（工聯會）、民建聯創黨成員
* 陸寵文（吹水文）：泛民主派KOL，《癲狗日報》前記者、MyRadio前主持，曾在Facebook高調支持中共砲轟與解放台灣。
* 溫悅球：香港政治人物
* 戴玉明：香港兒童文學作家，香港兒童文藝協會理事
* 彭磷基：香港企業家，祈福國際投資公司董事長
* 可嵐：香港女歌手，恆藝亞洲旗下藝人
* 劉焯華：澳門立法會前主席
* 關翠杏：澳門政治人物、澳門立法會直接選舉議員
* 賀一誠：澳門立法會前主席，前任澳門行政長官
* 梁慶庭：澳門政治人物
* 馬有恒：澳門企業家
* 陳煒恆：澳門歷史文化研究學者，澳門歷史學會理事

### 香港區議員
* 馬軼超（1997級國際金融專業本科）
* 楊學明（1997級國際商務專業本科）
* 鄭強峰（1997級國際商務專業本科）
* 林宗賢（1999級法學專業本科）
* 龐智笙（2003級生物技術專業本科）
* 何毅淦（2004級英語專業本科）
* 鄧焯謙（2004級國際政治專業本科）
* 林博（2005級旅遊管理專業本科）
* 梁婉婷（2006級廣播電視新聞學專業本科）
* 劉婉燕（2009級戲劇影視文學專業本科）
* 馮務君（2009級金融學專業本科）
* 陳治華（2009級新聞學專業本科）
* 鄧麗玲（2009級新聞學專業本科）
* 胡景鵬（2010級會計學專業本科）
* 李偉樂（2012級臨床醫學專業本科）
* 陸子峯（2012級國際政治專業本科）
* 朱煥釗（2013級國際政治專業本科）
* 施彬彬（2013級廣告學專業本科）
* 彭熠銘（2013級國際經濟與貿易專業本科）

## 參考來源

## 出面網頁

* 暨南大學網站


類:中國共產黨機構
國語音系

**國語音系**係國語嘅音系。

## 音系
### 母音

### 子音
包括每個音節開頭嘅子音，但係唔包括零聲母嘅情況。
迪文泰娃

**艾蓮娜．迪文泰娃**（，又譯**迪文蒂耶娃**、**杰緬佳娃**、**德蔓蒂娃**，），係俄羅斯前職業網球手。

## 球員生涯
迪文蒂耶娃係右手揸拍，1998年8月25號轉打職業賽，2010年10月29號退役。

## 威水史
* 單打最高排名：3（2009年4月6號）
* 雙打最高排名：5（2003年4月14號）
* 夏季奧林匹克運動會：
**女子單打：**銀牌**（2000年） 
**女子單打：**金牌**（2008年） 

## 攷

## 出面網頁

* 
* 
* 

類:奧運金牌得主
香港大主教

**香港大主教**（又叫「香港聖公會教省大主教」）（）係資深主教、香港聖公會教省精神同道德領袖。大主教亦係**[[香港]][[主教長]]**（或叫「香港聖公會主教長」），由香港島教區、東九龍教區同西九龍教區三個教區嘅主教中選出。

喺香港特別行政區排名表，大主教同其他宗教領袖並列。

目前香港大主教係**[[陳謳明]]**同埋佢嘅主教座響諸聖座堂。會督府係大主教寫字樓同檔案館。

## 其他角色
除咗佢職務之外，大主教重擔任其他職務。佢係香港聖公會管業委員會主席同香港聖公會基金主席。

## 職責
**大主教**主持**[[香港聖公會總議會|教省總議會]]**會議。作為教省首牧，佢負責：

*以教會或總議會嘅名義發言；
*領導啟動同發展教會嘅政策同方針，包括成個教會總議會決議嘅執行情況；
*代表教省同普世聖公宗同埋其他教會保持關係，做教省嘅代表同其他大主教溝通；
*正式當選教區主教後，頒令舉⾏祝聖同授職儀式，不時召集其他主教見面；
*召集同主持總議會、主教院同常備委員會；
*探下每個教區、傳道教區同傳道地區同主教佢哋磋商牧養；
*講道；重有
*施行聖禮。

## 選舉
由選舉團選舉產生，選舉團分別由：
*主教院：所有教省嘅現任主教，唔計就退休嘅⼤主教同教區有繼承主教嘅教區主教；
*聖品院：所有出席教區議會或傳道教區議會或傳道地區議會嘅聖品議員；重有
*平信徒院：所有教區議會或傳道教區議會嘅平信徒代表同傳道地區議會平信徒代表組成。

得票最多並獲選舉團三院各超過半數贊成票嘅候選人，即當選為大主教。

## 任期
2016年第七屆總議會之前，香港聖公會《教省憲章》規定，大主教任期為6年一任，可以連任。第七屆總議會通過修訂《教省憲章》，大主教喺就職後將任職並履行同大主教席位有關嘅職務及責任，直至佢年屆七十歲（退休年齡）嗰年嘅年底，或自行辭職，或未能履行職務，或被罷免為止；以較早者為準。而退休嘅大主教應一直留任大主教，直至候任大主教完滿就職為止。

## 寫字樓

香港大主教嘅寫字樓響會督府，過往曾經亦係香港維多利亞主教同港澳教區主教嘅住所。而家重用嚟做香港聖公會檔案館。

## 歷任大主教
自1998年香港聖公會成立以來，香港大主教寫字樓已係香港同澳門聖公會主教長：

## 註

## 參考

## 出面網頁
*香港聖公會
魚樂無窮

《**魚樂無窮**》（粵讀：jyu⁴ lok⁶ mou⁴ kung⁴，英文：TeleFishion）係香港亞洲電視嘅一個節目。

## 播放
節目原先係冇中文名嘅，只有Fishcam呢個英文稱呼。1993年開始，亞洲電視用佢嚟做代替凌晨時段收台後所播放嘅測色版畫面嘅一個楔位節目，並將其命名為「**魚樂無窮**」（**TeleFishion**）。後來電視發展到大部份時間都係全天候廿四小時播放，所以魚樂無窮就因此停播。

亞視喺2012年2月再次復播魚樂無窮，但係只維持咗好短時間，最終不了了之。

### 觀眾評價
#### 好評
有觀眾認為該節目取代咗以往夜晚收台嘅測色板加消音音效令感覺不安，係好事。

#### 劣評
有觀眾因為對於電視台楔位嘅情況不滿，直言「睇住啲魚游半粒鐘」、「直播魚缸﻿ LoL」。亦有觀眾因亞視節目質素下降，用「魚樂無窮係亞視最好睇嘅節目」等評論來諷刺其節目。

## 睇埋
*《魚樂無限》（香港有線寬頻開電視2020年代差唔多形式嘅節目）

## 出面網頁
# [經典回憶 2001年 - 亞洲電視 (魚樂無窮+收台片段) 
# 魚樂無窮on aTV World
社交借貸

**社交借貸**，又叫**P2P借貸**（），係借貸雙方利用網絡平台直接聯繫，進行貸款同提供資金，促成貸款，免除中間人高昂嘅運作成本，好似銀行嘅舖租同推銷成本等，俾有良好經濟能力嘅資金提供者利用自己空餘嘅資金幫助有需要人士，促進資金流動嘅效率。借款人可能享有比銀行低嘅利息，而資金提供者亦可以略過銀行直接賺取利息。大多數社交借貸網站經營無抵押私人貸款，另有少部分經營中小企貸款。

社交借貸起源於英國，2005年首個社交借貸網站Zopa開始營運。

依家社交借貸喺歐美非常盛行，例如美國嘅Lending Club已借出超過20億美元，Prosper Marketplace已借出超過5億美元，英國嘅Zopa已借出超過3億英鎊等等。Google更拆資1.25億美元入股Lending Club，而Lending Club亦已上市。

英倫銀行總監Andrew Haldane更預料P2P借貸長遠或者可代替銀行嘅角色。

2013年6月美國兩間社區銀行Titan Bank同Congressional Bank亦加入Lending Club平台成為資金提供者，Titan Bank總監Jonathan Morris相信社交借貸平台係未來借貸主流。

社交借貸喺亞洲發展比較慢，南韓、日本、中國亦相繼出現社交借貸平台。香港首個網上社交借貸平台Welend喺2013年6月開始運作。

## 參考
江珧柱

**江珧柱**（又叫**江瑤柱**、**乾瑤柱**、**瑤柱**、**乾貝**），係種海鮮食品原料，嚟自瓣鰓綱異柱目扇貝科同帶子貝類動物嘅後閉殼肌。乾瑤柱指係曬乾或者焙乾後嘅產品，烹調時需要先用水浸淋。
束脩

**束脩**係拜見敎書先生嘅禮物，亦引伸爲學費。**脩俸**就係先生嘅人工。

## 名
脩係肉條，十條紥成一束。
愛爾蘭足球聯賽

**愛爾蘭足球聯賽**（、）係愛爾蘭共和國嘅國家足球聯賽，分為**愛爾蘭足球超級聯賽**同**愛爾蘭足球甲組聯賽**兩級，設升降級制度。1921年成立嘅時候祇有8支球隊，宜家就已經發展到20支球隊。

## 球隊

### 超級聯賽

### 甲組聯賽
合桃酥

**合桃酥**，又叫**核桃酥**，係一種唐餅，用合桃、麪粉同雞蛋造，黃色嘅，似菠蘿包嘅面。

## 睇埋
* 杏仁酥
飛機失事

**飛機失事**，又叫**空難**，指飛機起飛，降落，滑行又或者飛緊嗰陣發生嘅事。成因有人為（唔小心，有心破壞）、機件故障、天氣。
皇后區

**皇后區**係美國紐約市面積最大、人口第二多嘅行政區。

## 歷史
早喺美國打獨立戰爭嗰陣，皇后區曾經喺一啲戰役中，發揮過一啲作用。但直到19世紀尾，皇后區仍然係鄉郊地區。

1898年元旦正式改為區，叫皇后區。後來道路網同埋紐約地鐵嘅延伸，令皇后區嘅人口不斷上升，由1920年大約469,042人，增加至1930年嘅1,079,129人。1948年7月1號紐約國際機場落成，亦即係甘迺迪國際機場。

## 註
災難指令系統

**災難指令系統**（粵讀：zoi1 naan6 zi2 ling6 hai6 tung2 ，）係一個響災難發生之後用嚟指揮救災嘅指令系統。佢唔係電腦系統，而係人員調用嘅系統。

災難指揮系統已經喺美國標準化咗。喺二十世紀七十年代，佢嘅開發係根據消防服務嘅需要開始嘅，後尾牽涉到其他行政機關並且逐步擴大，最後重標準化埋。呢個系統已經用咗喺各種危機管理嗰喥，譬如恐怖襲擊同埋颱風災害等等。另外，獨立嘅防災組織同地方災害管理，核應急準備等等亦會用到呢個系統，包括音樂會同活動，遊行等等。災難指令系統係國家災難管理系統（NIMS）嘅一個子系統，由美國國土安全部喺2004年發布。 

## 參考資料
白菜

**白菜**係十字花科蕓薹屬葉菜，可以指：

*大白菜（Brassica rapa pekinensis），又名「包心白菜」，原產中國。 
*小白菜（B. r. chinensis），原產中國。 
*結球甘藍（B. oleracea var. capitata），甘藍嘅栽培變種，即「圓白菜」或「洋白菜」。
菠菜

**菠菜**（；學名：**'），又叫**菠薐菜**，[[菜]]一種。生物學歸[[藜科]][[菠菜屬]]。[[草本植物]]，[[常綠]]，一二年生，[[根]]帶[[紅]]色，又叫**赤根菜**。原出[[波斯]]，今下[[伊朗]]一帶，如今全球各地都可以搵到。蔬菜之中，譽為身價最高。古代，亞剌伯佬成日話佢做「菜中之王」。

菠菜有兩種，一種圓葉，一種尖葉。尖葉耐寒，秋冬會種，圓葉就春夏。菠菜成樖都食得，[[根]][[葉]][[莖]]都可以做餸。

==名==
菠菜有好多名，古名菠薐菜。佢由[[西域]]傳入，經常有同音異。

波菜記載由唐時傳入。宋時有現時最早記載。

===唐===
《[[劉賓客嘉話錄]]》寫**菠棱**。本書記載[[劉禹錫]]。

菜之菠棱者，本西國中，有僧自彼將其子來，如苜蓿、蒲陶，因張騫而至也。絢曰：「豈非[[頗棱國]]將來，而語訛為菠棱耶。」

唐時有頗棱國，送上菠菜種籽。訛寫菠棱。

===宋===
《[[唐會要]]》寫**波稜菜**。

[[泥婆羅國]][[泥婆羅]]。在[[吐蕃]]之[[西樂陵川]]。⋯⋯初。[[提婆]]之父為其叔所殺。提婆出奔。吐蕃納之。遂臣吐蕃。[[貞觀]]中。使者[[李義]]使[[天竺]]。道其國。提婆大喜。延使者觀[[阿耆婆彌池]]。池週迴二十餘丈，以物投之。則生煙焰。懸釜而炊。須臾可熟。二十一年。遣使獻[[波稜菜]][[渾提蔥]]。

泥婆羅國，今下寫[[尼泊爾]]。唐貞觀二十年，泥婆羅國遣使大唐，獻波稜菜，波菜傳入。

《[[嘉祐補注本草]]》寫**菠薐**。

===明===
《[[本草品彙精要]]》寫**赤根菜**。

《[[本草綱目]]》寫**菠**、**菠菜**、**波斯草**、**赤根菜**。

===清===

《[[植物名實圖考]]》記**菠薐菜**。

==史==
菠菜出自古波斯，何時傳入[[印度]]未知。唐貞觀二十一年，即西元六四七年，尼泊爾遣使帶種籽傳入[[大唐]]，自此中國廣為種植，至今大部份菠菜都係中國出產。

西元八二七年，回教徒帶菠到[[西西里]]，十一十二世紀，帶到[[西班牙]]南部。傳入[[歐洲]]其他地方較後。

一九三一年，[[大力水手]][[卡通]]，廣為流行。主角食罐頭菠菜會一時大力無窮，西洋就將菠菜同卡通聯想一齊。廣東話將罐頭菠菜，繙成**大力菜'''。

## 形態
佢嘅主根比較發達，好似啲老鼠條尾噉，紅色嘅肉質品種，味道比較甜，但佢嘅側根冇咁發達。而佢嘅莖係直立中空版，生到5dm嘅位就出分枝。葉一般係翠綠色，樣比較大。而佢嘅花係風媒花，公乸唔同菜，有時出公乸同菜嘅雙性花。而核嘅命比較短，凈得3~5年命。

## 營養價值
呢種植物嘅營養價值比較犀利，有好多蛋白質、脂肪、維他命C同Ca、Fe元素響度。成日食佢可以防止缺少維生素。

## 藥用價值

菠菜可以做藥，佢有養血、止血、平肝、潤燥嘅功效。

## 注意事項
但係菠菜有好多草酸，由於佢嘅草酸可以同鐵同鈣離子產生化學反應：
:Fe2+ + 2HOOC-COO- → (HOOC-COO)2Fe ↓
:Ca2+ + 2HOOC-COO- → (HOOC-COO)2Ca ↓
從而影響鈣質同鐵質嘅吸收。所以菠菜唔可以同豆腐炒或放喺鐵鑊度煮。

## 相

## 有關嘅書
* 中国少年儿童百科全书 自然·环境 第399－400页　浙江教育出版社 ISBN 7-5338-1946-2/G·1942
* 薛聪贤. 《台湾蔬果实用百科第一辑》. 薛聪贤出版社. 2001年. ISBN 957-97452-1-8.

## 註

## 出面網頁

* 
* 菠菜的营养价值 苹果绿
* 菠菜 三九养生堂
* 菠菜 A+医学百科
* 菠菜 Spinacia oleracea L. 中国植物物种信息数据库

類:菠菜屬
類:四季常綠植物
類:草本植物

類:藥用植物
類:植物之最
烏都文

**烏都文**（；烏都文：**اُردُو‎**，拉丁轉寫：Urdū），屬於印歐語系伊朗語族，係巴基斯坦嘅官方語言、亦都係印度嘅24種官方語言之一。烏都文同印地文可以互通，語法基本相同，但係由於宗教原因而使用唔同嘅書寫系統。
三藩市公車局

**三藩市公車局**（），中文簡稱**三藩市MUNI**（粵讀：saam¹ faan⁴ si⁵ miu¹ ni⁴）（英文：**San Francisco Municipal Railway**，英文簡稱：**[http://yue.forvo.com/word/muni_%28san_francisco%29/#en MUNI]**）係美國加州三藩市公共交通嘅管理經營政府機構，由三藩市交通局管理。營運項目車種包括纜車、舊式電車、輕軌電車、巴士以及無軌電車。除纜車線外，每條路線都有一個編號同埋一個名，例如F Market、1 California。字母編號代表舊式電車同輕軌電車，數字編號代表巴士及無軌電車。只喺凌晨行走嘅巴士路線稱為Owl，例如L Owl、90 Owl，而24小時行走嘅巴士路線就沿用日間嘅名，例如5 Fulton、14 Mission。

由於當地中國移民人口較多，喺Muni巴士上提供咗中文廣播提示嘅，使用語言依次係英語、粵語同西班牙語。

## 收費
*纜車：每程收費$6
*其他服務：成人每程收費$2，小童及長者$0.75（2012年至今收費）

## 纜車
三藩市首條纜車（cable car）線喺1873年啟用，並迅速發出。但電車（electric streetcar）喺1892年出現後，纜車逐漸被取代。目前剩低嘅3條纜車線喺1952年被三藩市政府收購，現由MUNI經營。

## 電車

喺20世紀50年代，三藩市政府逐漸以巴士取代電車，而J、K、L、M、N呢5條電車線由於通過隧道或行經電車專用路段（reserved right-of-way）而得以保留。呢5條線原本喺市場街地面行走，但同BART共用嘅（Market Street Subway）啟用後，5條線喺1980－82年先後改經地鐵管道。舊式電車用唔到地鐵管道內較高嘅月台，所以MUNI改用輕軌電車（light rail vehicle，LRV）行走J、K、L、M、N線。Market街地面嘅電車軌停用後，MUNI喺1995年再次安排舊式電車行走，稱為F線，係三藩市目前唯一仍以舊式電車（historic streetcar）行走嘅路線。

Embarcadero電車軌南段喺1998年啟用，由Market街地鐵管道東端向南延伸至加州火車（Caltrain）車站；而北段喺2000年啟用，由Market街地面電車軌東端向北延伸至漁人碼頭。上述兩段電車軌相連，但目前冇電車直通運行，MUNI計畫以E線直通運行。第三街輕軌喺2007年啟用，由加州火車站向南延伸至Sunnydale站。

### E Embarcadero
E線喺1998年設立，來往Embarcadero站及加州火車車站（Caltrain Station），同年被N線取代。MUNI計畫重設E線，並向北延伸至漁人碼頭。

### F Market
*入城方向嘅總站：中士街（Jo​​nes）夾碧池街（Beach）（漁人碼頭）
*出城方向總站：十七街夾嘉思楚站（Castro）
F線喺1995年設立，行經Market街地面嘅電車軌，2000年沿Embarcadero向北延伸至漁人碼頭。

### J Church
*入城方向總站：Embarcadero
*出城方向總站：Balboa Park
J線喺20世紀初已經運行，往Balboa Park，行經一段電車專用路段，改經Market街地鐵管道後以Embarcadero為總站。

### K Ingleside
*入城方向總站：Embarcadero
*出城方向總站：Balboa Park
K線喺20世紀初已經運行，往Phelan Loop，行經孖仔山隧道（Twin Peaks Tunnel），其後延伸至Balboa Park，改經Market街地鐵管道後以Embarcadero為總站。

### L Taraval
*入城方向總站：Embarcadero
*出城方向總站：三藩市動物園（San Francisco Zoo）
L線喺20世紀初已經運行，往三藩市動物園，行經孖仔山隧道，改經Market街地鐵管道後以Embarcadero為總站。

### M Ocean View
*入城方向總站：Embarcadero
*出城方向總站：Balboa Park
M線喺20世紀初已經運行，往Broad Street夾Plymouth Avenue及Market街，行經孖仔山隧道，其後延伸至Balboa Park，改經Market街地鐵管道後以Embarcadero為總站。

### N Judah
*入城方向總站：四街夾傾街（King Street）（07年4月改為Embarcadero）
*出城方向總站：Balboa Park
N線喺20世紀初已經運行，往Ocean Beach，行經日落隧道（Sunset Tunnel），改經Market街地鐵管道後以Embarcadero為總站，98－07年伸延至四街夾傾街（King Street）嘅加州火車車站（Caltrain Station）。

### S Shuttle
*入城方向總站：Embarcadero
*出城方向總站：嘉思楚站（Castro）
S線係繁忙時間行走Market街地鐵管道來往Embarcadero及嘉思楚站（Castro）嘅短途列車，於2007年4月被全日服務嘅T線取代。

### T Third
*入城方向總站：嘉思楚站（Castro）
*出城方向總站：Bayshore Boulevard夾Sunnydale Avenue
T線喺2007年1月起喺週末試運，4月正式投入服務，行經Market街地鐵管道，Embarcadero電車軌南段及三街輕軌。

## 巴士

MUNI目前經營16條無軌電車（trolleybus）路線及55條其他巴士路線。

## 聽埋
三藩市Muni巴士廣播：

讓位：http://www.tudou.com/programs/view/nnOp8nPPph4/

付費證明：http://www.tudou.com/programs/view/8UxqPJEPxwk/

塗鴉巴士：http://www.tudou.com/programs/view/Yr29ooURUbI/

請保持警惕：http://www.tudou.com/programs/view/oW2KajZXBTE/
*（為減少巴士罪案，2013年10月[[SFMTA]]喺MUNI巴士新增咗提醒乘客保管好隨身物品嘅廣播。）*

## 參考

## 出面網頁

*三藩市公車局（Muni）官方網站
**具有歷史意義嘅街車網頁
**Muni短期交通建設計劃

*三藩市交通局（SFMTA）中文網站
*雅虎香港有關MUNI嘅介紹
三藩市交通局

**三藩市交通局**（粵讀：saam¹ faan⁴ si⁵ gaau¹ tung¹ guk⁶）（英文：'''San Francisco Municipal Transportation Agency'''，英文簡稱：'''SFMTA'''）係由三藩市城市鐵路（MUNI）、車輛停泊及交通科與出租車委員會共同設立嘅機構。

## 歷史
三藩市交通局成立於1999年11月所通過嘅E提案。該提案修訂咗三藩市嘅章程及成立半獨立機構，將MUNI同埋DPT合併運作。呢個提案由「拯救MUNI乘客小組」推廣。另外，重成立咗一啲服務準則同改變咗一啲法律。

喺E提案通過前，MUNI由公共交通委員會監管，車輛停泊及交通由泊車及交通委員會監管。E提案全面落實後，呢兩個機構被瓦解。

E提案亦成立7人小組董事會去監管此機構，由三藩市市市長和城市及縣嘅監事會確認，成員獲委任固定任期。佢哋包括負責聘請該機構嘅執行董事。

自成立以來，SFMTA運輸主任仍然係Michael T. Burns，直至2005年7月15號離任，轉咗去Santa Clara VTA（Santa Clara Valley Transportion Authority）喥做。

有一次，市長Newsom任命Hunter Stern 擔任董事會懸空嘅職位，監事會行使特權，根據章程，拒絕市長嘅委任人選。

喺2007年11月，以三藩市選民55%至45%通過憲章修正案，進一步交通局董事會嘅權力。給予機構更多靈活性，提供更多資金，並實施新嘅市中心（Downtown）停車限制

## MUNI服務統計
交通局交通運輸情況表（2010）。
以下係交通部嘅服務及設施統計數據：

## 交通局董事會成員
*Tom Nolan, Chairman
*Cheryl Brinkman, Vice Chairman
*Malcolm Heinecke
*Jerry Lee
*Joél Ramos
*Cristina Rubke
*（1位空缺）

董事會秘書：
*Roberta Boomer

政策及管治委員會：
* Lee (Chair), Brinkman, Ramos

## 交通局公共諮詢委員會
*Daniel Weaver, Chair
*Daniel Murphy, Vice Chair
*Art Cimento
*Joan Downey
*Dorris Vincent
*Steve Ferrario
*Susan Vaughan
*Katie Haverkamp
*Mark Ballew
*Marc Salomon
*Roland Wong
*Frank Zepeda
*(3 位空缺)

會議秘書：
*Yvette Torres

工程，維修及安全委員會：
*Weaver (chair), Ferrario, Vincent

財務及行政委員會：
*Murphy (chair), Vaughan, Salomon

運作及客戶服務委員會：
Downey (chair), Murphy, Ballew
*Taxicab Committee: Murphy

## 參考
*Collected agendas and minutes of the San Francisco Municipal Transportation Agency Board of Directors
*Proposition E (November 1999), creating the Municipal Transportation Agency

## 出面網頁
*三藩市交通局
三藩市華埠

**[[三藩市]]華埠**（粵讀：saam¹ faan⁴ si⁵ waa⁴ fau⁶）（又稱**唐人街**）係北美洲最古老嘅華埠，以及亞洲以外最大嘅華人社區。華埠自1840年代成立以來，一直喺美國以至成個北美洲華人移民社區嘅歷史同埋文化中擔當著重要嘅角色。佢除咗係數以千計華人移民抵美後嘅落腳點同埋安居之處外，亦係一個主要旅遊景點。商店、餐館同埋景點每年吸引嘅遊客超過金門大橋。 

傳統上，華埠由北灘同埋電報山定義為布殊街（Bush Street）、泰勒街（Taylor Street）、卑街（Bay Street）同埋三藩市灣包圍嘅地區。華埠地處三藩市下城，長1英里，闊1.34英里。目前嘅邊界大概係東到蒙哥馬利街（Montgomery Street）、哥倫布大道（Columbus Avenue）同埋該市嘅金融區，北到聯合街（Union Street）同埋北灘，東南係布殊街（Bush Street）同埋聯合廣場（Union Square）。 

華埠內有兩條主要街道：一條係都板街（Grant Avenue；譯自舊名Dupont Street），喺布殊街（Bush Street）口有「中華門」牌坊，聖瑪利亞廣場有孫中山雕像，退伍軍人戰爭紀念館；商店，餐廳同埋小型商場，主要係迎合遊客。另一條係市德頓街（Stockton Street）由於比較邋遢，遊客較少。 

華埠嘅一個主要焦點係花園角廣場（Portsmouth Square）。由於花園角廣場係喺華埠嘅少數開放空間之一，活動熙熙攘攘，如太極拳同埋圍棋，而每年夏季嘅華埠夜市亦喺呢度舉行。1989年天安門廣場抗議嘅民主女神複製品建於1999年，豎立廣場上，由270公斤青銅鑄造。 

## 區內街道
 
 
 

三藩市市政府於區內設有中英文雙語路牌 。

### 街
*企李街（Clay Street） 
*襟美慎街（Commercial Street） 
*都板街（Grant Avenue） 
*昃臣街（Jackson Street） 
*板街（Pine Street） 
*唐人街（Sacramento Street） 
*市德頓街（Stockton Street） 
*華盛頓街（Washington Street） 

### 巷
*碧潔街（Beckett Street） 
*香亞街（Heung Ah Street）
*又稱寶塔巷（Pagoda Alley） 
*舊華埠巷（Old Chinatown Lane） 
*羅斯巷（Ross Alley） 
*市寶福巷（Spofford Street） 
*聖路易巷（St. Louis Place） 
*林華耀街（Walter U. Lum Place） 
*天后廟街（Waverly Place） 
*灣德和夫街（Wentworth Street）

## 公共交通
### 巴士
經過 Chinatown 嘅MUNI巴士
*1-California
*8X-Bayshore Express
*8AX-Bayshore Express
*8BX-Bayshore Express
*30-stockton
*45-Caltrain
*41-Union

### 鐵路
經過 Chinatown 嘅MUNI火車

根據計劃，未來，2016 年 Central Subway 通車，將會進入華埠。

睇：FUTURE SUBWAY ROUTE TO CHINATOWN

## 參考
 
**Readings** 
* Chinn, Thomas W. *Bridging the Pacific: San Francisco Chinatown and its People*. Chinese Historical Society of America, 1989. ISBN 0-9614198-3-0, ISBN 0-9614198-4-9 PB 
* Tsui, Bonnie. *American Chinatown: A People's History of Five Neighborhoods*, 2009 ISBN 978-1416557234 Official website 

## 出面網頁
 
*Chinatown San Francisco
父輩之地

《**父輩之地**》可以指：
* 《父輩之地》（*Hen Wlad Fy Nhadal*），威爾斯嘅國歌；
* 《父輩之地》（*Bro Goth Agan Tasow*），英格蘭康和郡嘅兩首傳統頌歌之一，無官方地位；
* 《父輩之地》（*Bro Gozh ma Zadoù*），法國西北部布禮斯大區嘅傳統頌歌，無官方地位；
* 《父輩之地 (電影)》，1921年上畫嘅英國無聲電影。
父輩之地 (威爾斯國歌)

《**父輩之地**》（威爾斯文：*Hen Wlad Fy Nhadau*）係威爾斯嘅傳統國歌，1856年由詹士·詹士（James James）作曲，佢老頭愛雲斯·詹士（Evans James）作詞。

## 歌詞


***威爾斯文歌詞******Hen Wlad Fy Nhadal***

Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mad,
Dros ryddid collasant eu gwaed.

**Gwlad, gwlad, pleidiol wyf i'm gwlad.**
**Tra môr yn fur i'r bur hoff bau,**
**O bydded i'r hen iaith barhau.**

Hen Gymru fynyddig, paradwys y bardd,
Pob dyffryn, pob clogwyn, i'm golwg sydd hardd;
Trwy deimlad gwladgarol, mor swynol yw si
Ei nentydd, afonydd, i mi.

**Gwlad, gwlad, pleidiol wyf i'm gwlad.**
**Tra môr yn fur i'r bur hoff bau,**
**O bydded i'r hen iaith barhau.**

Os treisiodd y gelyn fy ngwlad tan ei droed,
Mae hen iaith y Cymry mor fyw ag erioed,
Ni luddiwyd yr awen gan erchyll law brad,
Na thelyn berseiniol fy ngwlad.

**Gwlad, gwlad, pleidiol wyf i'm gwlad.**
**Tra môr yn fur i'r bur hoff bau,**
**O bydded i'r hen iaith barhau.**


**粵語直譯****父輩之地**

父輩嘅土地令我覺得好親切。
遊吟詩人縱情高歌，聲名遠播。
一眾勇敢嘅戰士為國盡忠，
為咗自由佢等會拋頭顱灑熱血！

**國土！國土！我向國土獻上真心！**
**大海會保護伊片純潔嘅土地，**
**古老嘅語言將會流傳萬世！**

山岳嘅土地威爾斯，係遊吟詩人嘅天堂。
每道峽谷，每座懸崖，對我來講都咁靚。
一片片森林，一條條溪流對我低語，
又一次燃起我嘅愛國熱情。

**國土！國土！我向國土獻上真心！**
**大海會保護伊片純潔嘅土地，**
**古老嘅語言將會流傳萬世！**

雖然野蠻人踐踏過伊片土地無數次，
但係威爾斯古老嘅語言就從來未消亡過。
叛國賊嘅血手阻唔住藝術之神，
更加阻唔住伊片土地上面嘅竪琴！

**國土！國土！我向國土獻上真心！**
**大海會保護伊片純潔嘅土地，**
**古老嘅語言將會流傳萬世！**
大和號

**大和號**係艘日本軍艦，戰列艦一艘，第二次世界大戰時造，個名嚟自日本古代令製國名，佢係大日本帝國海軍聯合艦隊兩隻大和級戰船之中第一隻。大和級戰船係世界上曾經建造過最大排水量同武器最勁嘅戰列艦。

## 註

## 出面網頁

* 呉市海事歴史科学館 （愛稱：大和博物館）
* 戰艦大和的世界（）
* Naval Historical Center （英語）
* WW2DB: 大和號戰艦 
* （）
長門號

**長門號**（；）係大日本帝國海軍（下作日本海軍）戰艦，長門型戰艦1號艦，個名取自舊長門國。喺第二次世界大戰之前係日本海軍嘅象徵，日本國民都好熟悉。喺日本戰敗後畀美國軍隊接收，後喺原子彈實驗中沉咗。

## 參考

‏‎
類:日本海軍
類:軍艦
百越民族史研究會

**百越民族史研究會**，係中國嘅全國性學術研究團體，喺《百越民族史研究會嘅籌備規劃書》中寫明佢嘅宗旨係：

## 創立同會員
百越民族史研究會由黃現璠、翁獨健、梁釗韜、陳國強等人喺1980年6月創立。第一、二屆會長係梁釗韜（中共黨員，黃現璠嘅學生），副會長係黃現璠、陳國強（中共黨員）、侯方嶽（中共黨員）等。現任會長係廈門大學教授吳春明（中共黨員）。研究會嘅辦公地點喺廈門大學人類博物館3層303室。研究會嘅會員主要來自廣西、廣東、福建、江蘇、浙江、海南、安徽、江西、湖北、湖南、雲南、北京等省、市、自治區嘅大專院校、文博考古機構。

## 編物
*百越民族史研究會編：《百越民族史論叢》
*百越民族史研究會編：《百越史論集》
*百越民族史研究會編：《百越民族研究》
*百越民族史研究會編：《中國百越民族史研究會年會論文集——百越研究》第1-2辑
*百越民族史研究會編：《百越民族史資料選編》

## 註

## 出面網頁
* 中國百越民族史研究會第十四屆年會綜述
* 中國百越民族史研究會第十五屆年會暨環南海歷史文化國際學術研討會響海口召開
住宅單位

**住宅單位**，或者叫**單位**，亦有人叫**柏文**（嚟自英文嘅apartment），係一種屋，但係只佔建築一部分嘅的居住形態。柏文可能戶主自行買嘢嘅，或者自業主租入嘅。
鄺廣傑

**鄺廣傑**榮休大主教（The Most Revd Dr Peter Kong Kit Kwong, Archbishop Emeritus，）係香港宗教界人士，香港聖公會教省榮休大主教，廣東台山人。

佢早年響聖保羅書院到讀，及後喺香港崇基學院畢業，獲文學文憑，1965年喺美國堅仁大學（Kenyon College）神學系畢業，1971年獲美國羅切斯特神學院神學碩士學位。1981年，成為首個聖公會港澳教區華人主教，再響1998年，獲選為香港聖公會首任主教長暨教省大主教、香港島教區首任主教。2007年榮休。

鄺廣傑係全國政協委員，亦曾任香港基本法起草委員會委員（1985年至1989年，六四事件後退出草委）、香港基本法諮詢委員會委員、港事顧問、香港特別行政區籌備委員會委員、香港特別行政區第一屆政府推選委員會委員。

## 個人榮譽
### 勳銜
* 金紫荊星章（2007年）

### 名（榮）譽博士
* 香港大學名譽神學博士（2000年）
* 香港中文大學榮譽社會科學博士（2007年）

## 睇埋
*坎特伯里大主教

## 攷

|-

類:香港聖公會
類:主教

類:香港中文大學榮譽博士
比叡號

**比叡號**（）係一部一戰、二戰時期嘅大日本帝國海軍嘅軍艦。

類:大日本帝國海軍
ISO/IEC 8859-10

**ISO/IEC 8859-10:1998**，*Information technology — 8-bit single-byte coded graphic character sets — Part 10: Latin alphabet No. 6*，係ISO/IEC 8859嘅第十部分。佢係設計嚟支援北日耳曼語言，包括丹麥話、法羅話、格陵蘭話、冰島話、挪威話同瑞典話等等。用嚟代替ISO/IEC 8859-4（*Latin-4*）。

## 編碼表

灰框嘅字符係同ISO/IEC 8859-1 *Latin-1*嘅有分別。

]]|125}}
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||
|-
!
||
||
||
||
||
||
||
||
||
||
||
||
||
||
||
||

|}

## 睇埋
* ASCII（ANSI X3.4）
* ISO/IEC 646
*ISO/IEC 8859 -1 -2 -3 -4 -5  -6 -7 -8 -9 -10 -11 -13 -14 -15 -16
* ISO/IEC 10646
* Unicode
荀彧

**荀彧**（讀詢旭，；），字係中國戰略家同政治人物，潁川郡潁陰縣（今河南許昌）人，係東漢末年曹操帳下嘅政戰兩略謀臣，俾曹操稱讚「**吾之子房**」。因佢任尚書令，居中持重達十幾年，俾人敬稱為；官至漢侍中，守尚書令，追贈為太尉，諡曰。後尾曹操政改，封做魏公，佢唔鍾意，就嬲到病死咗（有講佢可能服毒藥自殺）。
## 出面網頁
舒拉寶娃

**瑪莉亞·尤里葉娜·**（，，簡稱**舒娃**，中國大陸傳媒通常譯「」，）係俄羅斯女網球員，職業生涯由2001年到2020年。佢做過女子網球單打世界第一，打波嗰陣嘅大叫聲亦好出名。

## 生平
舒拉寶娃阿爸阿媽早年住喺白俄羅斯。為咗避開切爾諾貝爾核災帶嚟嘅影響，全家搬咗去俄羅斯，之後生咗莎拉波娃。

佢兩歲嗰年，全家又搬咗去索契，識咗網球手耶夫基尼·亞歷山德羅域治·卡菲爾尼哥夫（）嘅阿爸亞歷山大•尼各芝莫域治•卡菲爾尼哥夫（）。四歲嗰年，舒拉寶娃喺亞歷山大嗰度得到咗渠第一塊網球拍，開始練習網球。

幾年後，佢移咗民去美國，接受網球訓練，但係重保留住俄羅斯國籍。

2003年11月，佢同一間模特兒公司簽約，成為模特兒。

2012年8月，佢喺美國推出個人糖牌子Sugarpova，重親自代言推廣，賣得唔錯。

## 球員生涯
舒拉寶娃係右手揸拍，2001年4月19號（14歲生日嗰日）轉打職業賽。

佢係底線型球員，佢正反手嘅擊球力量、深度、角度都好好。喺發球方面，佢職業生涯初期第一發球同埋第二發球好有力量，普遍認為係最好嘅發球手之一。但係自2007年起，佢嘅膊頭傷降低咗佢發球嘅效率。

由於依賴力量打比賽，職業生涯初期莎拉波娃比較鍾意節奏快嘅硬地同埋草地比賽，相反對節奏慢嘅泥地場地並唔適應。佢自己都承認，比起其他場地，佢喺泥地場上面嘅動作並唔協調。後來，佢喺泥地比賽嘅成績一路改善，2010年5月喺法國斯特拉斯堡攞咗佢職業生涯第一個泥地賽事冠軍，2012年更加喺網球四大滿貫賽事之一嘅法國網球公開賽（泥地）攞咗冠軍。

舒拉寶娃以喺擊球時大嗌出名，同美國一代球手莎莉絲有得比，而舒拉寶娃嘅大嗌聲甚至喺2005年溫布頓網球公開賽其中一場比賽入面達到破紀錄嘅101分貝。

佢2020年2月宣佈掛拍。

## 葳蕤史
* 單打最高排名：**1**（2005年8月22號）
* 雙打最高排名：41（2004年6月14號）
* 網球大滿貫最叻（女單）：
** 澳洲網球公開賽：**冠軍**（2008年） 
** 法國網球公開賽：**冠軍**（2012年、2014年） 
** 溫布頓網球公開賽：**冠軍**（2004年） 
** 美國網球公開賽：**冠軍**（2006年）
* 夏季奧林匹克運動會
** 女子單打：銀牌（2012年） 

## 攷

## 出面網頁

* 
*
父輩之地 (布禮斯頌歌)

《**父輩之地**》（布禮斯文：*Bro gozh ma zadoù*）係法國布禮斯大區嘅非官方頌歌，1898年由方素華·渣富倫努（François Jaffrennou）根據詹士·詹士嘅威爾斯國歌嘅旋律填詞。

## 歌詞


***布禮斯文歌詞******Bro gozh ma zadoù***

Ni, Breizhiz a galon, karomp hon gwir Vro !
Brudet eo an Arvor dre ar bed tro-dro.
Dispont kreiz ar brezel, hon tadoù ken mat,
A skuilhas eviti o gwad.

**O Breizh, ma Bro, me 'gar ma Bro.**
**Tra ma vo mor 'vel mur 'n he zro.**
**Ra vezo digabestr ma Bro!**

Breizh, douar ar Sent kozh, douar ar Varzhed,
N'eus bro all a garan kement 'barzh ar bed,
Pep menez, pep traonienn, d'am c'halon zo kaer,
Enne kousk meur a Vreizhad taer!

**O Breizh, ma Bro, me 'gar ma Bro.**
**Tra ma vo mor 'vel mur 'n he zro.**
**Ra vezo digabestr ma Bro!**

Ar Vretoned 'zo tud kalet ha kreñv ;
N'eus pobl ken kalonek a zindan an neñv,
Gwerz trist, son dudius a ziwan eno,
O! pegen kaer ec'h out, ma Bro!

**O Breizh, ma Bro, me 'gar ma Bro.**
**Tra ma vo mor 'vel mur 'n he zro.**
**Ra vezo digabestr ma Bro!**


***粵語直譯******父輩之地***

我等布禮斯人真心愛自己古老嘅土地！
伊道嘅海濱遠近馳名。
我等偉大嘅祖先係無畏嘅戰士，
為伊片土地拋頭顱，洒熱血！

**布禮斯！我心愛嘅故土！**
**大海會係保護伊片土地嘅銅牆鐵壁，**
**我等伊片土地一定會自由！**

布禮斯，聖人嘅土地，遊吟詩人嘅土地。
除咗佢之外，我唔會再愛第片土地。
一片片森林，一條條溪流都係咁親切，
喺裡面長眠嘅，係一個個布禮斯英雄！

**布禮斯！我心愛嘅故土！**
**大海會係保護伊片土地嘅銅牆鐵壁，**
**我等伊片土地一定會自由！**

布禮斯人係勇敢而堅定嘅民族。
天下無其他人有佢等咁熱心。
我嘅快樂同憂傷，都來自伊片土地。
布禮斯！我嘅故土！你真係好靚！

**布禮斯！我心愛嘅故土！**
**大海會係保護伊片土地嘅銅牆鐵壁，**
**我等伊片土地一定會自由！**
綿羊豬

蒙羅麗豬 （英文：**Mangalitsa**），又叫**鬈毛豬**，係一種好出名，原產自匈牙利同奧地利嘅豬。綿羊豬好特別，因為佢成身都有好似羊毛嘅鬈毛，類似綿羊。
金門大橋

**金門大橋**係美國加州嘅一條行車吊橋，位處三藩市灣嘅出海口，連接三藩市北面同馬連縣南面，長2.737公里，1937年通車。
聯合廣場

**聯合廣場**有好多個，下面係英文名**Union Square**直譯：
*聯合廣場 (紐約)
*聯合廣場 (三藩市)
*Union Square（冇官家中文名）

重有一個英文名唔係叫Union Square：
*聯合廣場 (香港)（Allied Plaza）
聯合廣場 (三藩市)

**聯合廣場**（Union Square）係美國三藩市一個廣場，有2.6畝咁大，附近重有舖頭、酒店同戲院，個名來自南北戰爭嗰陣市民集會支持嘅聯邦軍（Union Army）。
聯合廣場 (香港)

**聯合廣場**（Allied Plaza）係香港九龍旺角北面一個商場，響彌敦道760號東海大廈地下到3樓，近太子站，前身係大大公司總店。
屋崙體育館

**屋崙體育館**（粵讀：uk¹ leon⁴ tai² juk⁶ gun²）亦即係**屋崙─亞拉米達郡競技場**（英文：**[http://www.forvo.com/search-en/Oakland-Alameda%20County%20Coliseum/ Oakland-Alameda County Coliseum]**，一般簡稱**屋崙體育館**，喺三藩市灣區當地更簡稱為體育館，**[http://www.forvo.com/search-en/Coliseum/ The Coliseum]**），係位於美國加利福尼亞州屋崙市嘅多用途運動場，可以畀棒球、足球同埋美式足球比賽之用，同附近嘅甲骨文體育館組成三藩市灣區最大嘅體育園區。

屋崙─亞拉米達郡體育館目前係美國職業棒球大聯盟屋崙運動家隊同埋國家美式足球聯盟屋崙突擊者隊嘅主場地。職業足球大聯盟嘅聖荷西地震隊當觀眾人數較多時，亦會用本場作為主場。

## 歷史
1964年4月15號動工

1966年9月18號啟用

呢個體育場叫過做：Network Associates Coliseum（1998～2004年）同埋McAfee體育館（McAfee Coliseum，2004～2008年）。

## 交通
喺三藩市灣區各大型運動場地當中，以屋崙-亞拉米達郡體育館嘅交通最方便。灣區捷運設有體育館／屋崙機場站，美國國鐵首府通道亦喺同一度設體育館站方便轉車，三藩市半島同埋東灣各城鎮可以搭由捷運去，聖荷西地區就可以搭首府通道列車。體育館位於880號州際公路旁，自己揸車亦相當方便。

## 參考




## 出面網頁
*屋崙-亞拉米達郡體育館官方網站
丙酮酸

**丙酮酸**（英文：**Pyruvic acid**，化學式：CH3COCOOH）係一種α-酮酸，佢嘅燃點係82&nbsp;°C，喺生物化學代謝途徑入便好重要。丙酮酸嘅羧酸鹽陰離子（carboxylate anion）叫做**丙酮酸鹽**（**pyruvate**呢個字喺粵文入便亦經常簡單噉叫做丙酮酸）。

## 參考
服裝

**服裝**（）係指一啲反映個人嘅某啲特性－社會階層、專業、民族或者活動－嘅衫，例如演員拍戲嗰陣著嘅衫噉。

## 睇埋
*舞台
伺服器

**伺服器**（，）亦叫**服務器**，係指：

* 一個用嚟管理資源，並且提供服務畀用戶嘅電腦軟件，通常可以分為文件伺服器（可以畀用戶讀取其他電腦嘅文件），數據庫伺服器同埋應用程式伺服器。
* 行到以上軟體件嘅電腦，或稱為網絡主機（Host）。
* 通常咁講，伺服器通過網絡對外提供服務。可以通過內聯網提供服務，亦可以通過互聯網對外提供服務。

## 定義
有時呢兩種定義會引起混淆，例如Web伺服器，佢講嘅有可能係存放網站嘅電腦，亦有可能係指好似Apache咁嘅伺服器軟件，喺電腦入邊運行，用嚟管理網頁組建同埋回應網頁瀏覽器嘅請求。

## 伺服器（硬件）
伺服器作為硬件嚟講，通常係指有好犀利嘅計算能力，可以畀好多用戶用嘅電腦。伺服器有好多同PC機唔同嘅地方，例如PC機喺一個時刻，只係服務一個用戶。伺服器同主機又有分別，主機係通過終端畀用户使用，而伺服器係通過網絡畀客户端嘅用户使用。

同普通嘅PC對比，伺服器要行足7日24個鐘。即係話，伺服器需要更多嘅穩定性技術RAS，比如話用ECC記憶體。

根據唔同嘅計算能力，伺服器又可以分為工作組級伺服器，部門級伺服器同埋企業級伺服器。伺服器作業系統係指伺服器硬件上邊運行嘅作業系統。伺服器作業系統要充分利用伺服器硬件計算能力先至得。

而1家，市面上已經有好多伺服器作業系統。
類Unix作業系統，係Unix嘅後代，大部分可以作為伺服器平臺使用。常見嘅類Unix伺服器作業系統有AIX、HP-UX、IRIX、Linux、FreeBSD、Solaris、Mac OS X Server、OpenBSD、NetBSD、同埋SCO OpenServer。

微軟亦出咗Microsoft Windows嘅伺服器版本，早期嘅Windows NT Server，後嚟嘅Windows 2000 Server、Windows Server 2003同埋Windows Server 2008，而家最新嘅係Windows Server 2016。

## 伺服器（[[軟件]]）
伺服器軟件嘅定義上面已經講過，服務器軟體工作方式一般為客戶端-伺服器或瀏覽器-伺服器，伺服器形式多樣，常用嘅有：
* 文件伺服器（File Server） - 比如話Novell嘅NetWare
* 數據庫伺服器（Database Server） - 比如Oracle數據庫伺服器、MySQL、PostgreSQL、Microsoft SQL Server等
* 郵件伺服器（Mail Server） - Sendmail、Postfix、Qmail、Microsoft Exchange、Lotus Domino等
* 網頁伺服器（Web Server） - 比如Apache、thttpd、微軟嘅IIS等
* FTP伺服器（FTP Server） - Pureftpd、Proftpd、WU-ftpd、Serv-U等
* 域名伺服器（DNS Server） - 比如Bind9等
* 應用程式伺服器（Application Server/AP Server） - 比如Bea公司嘅WebLogic、JBoss、太陽電腦嘅GlassFish
* 代理伺服器（Proxy Server） - 比如Squid cache
* 電腦名稱轉換伺服器 - 比如微軟嘅WINS伺服器

## 睇埋
*Logging

## 註
電腦硬件

**硬件**，又叫**硬體**，係裝喺機箱入邊，構成個人電腦嘅嘢。系統軟件儲存喺硬件入邊，而系統軟件入邊包含韌體，例如BIOS同埋作業系統，呢啲軟件使到應用軟件可以提供畀使用者想要嘅功能。作業系統通常由匯流排同裝置溝通，過程要用到驅動程式。

## 組件
### 主機板

主機板係硬件嘅主要部分。佢係一嚿大塊嘅方形板，上面有複雜嘅電路，連接電腦嘅其他部分，包括中央處理器、隨機存取記憶體、磁碟機（CD、DVD、硬碟，或者其他光碟），同埋其他通過插孔或者埠連接嘅裝置。下邊介紹嘅係直接連接到主機板嘅裝置：
* **[[中央處理器]]**（CPU），處理電腦嘅大部分運算，被認為係電腦嘅大腦。佢通過散熱器同風扇嚟降溫。新型嘅中央處理器包含圖形處理器。
* **[[晶片組]]**，作為中央處理器同系統其他元件嘅聯絡工具。主記憶體包含喺入邊。
* **[[隨機存取記憶體]]**（RAM）儲存正在執行緊嘅作業系統（作業系統嘅核心）同所有正在執行嘅程式（應用程式部分，使用中央處理器或I/O通道）。
** EDORAM
** FPRAM
** SDRAM
** DDR
** DDR2
** DDR3
** Rambus
* **[[BIOS]]**，包括韌體同埋電源管理系統。佢嘅英文全名係**B**asic **I**nput **O**utput **S**ystem。佢由作業系統嘅驅動程式開啟。新啲嘅主機板會用可延伸韌體介面嚟取代BIOS。
* **內部[[匯流排]]**，用嚟連接中央處理器同電腦內部其他元件或顯示卡，音效卡。

匯流排嘅種類有：
** PCI
** PCI Express
** USB
** HyperTransport
** CSI
** AGP
** ISA（已被淘汰）
** EISA（已被淘汰）
** MCA
** NuBus
** VLB（已被淘汰）
** SCSI
** IDE（ATA）
** Centronics
** HIPPI
** IEEE-488
** PCMCIA
** ADB
** CAN
** IEEE 1394
** SATA
** PS/2
** LPC

### [[電源供應器]]

### 儲存控制器

### [[介面卡]]
* 音效卡
* 顯示卡
* 調制解調器介面卡
* 網卡
* 電視卡

### 可攜儲存裝置
* CD
** CD-ROM
** CD-RW
** CD-R
* DVD-一種普遍使用嘅可移除式媒體，大細同CD差唔多，但係儲存容量大過CD 12倍，普遍被用嚟儲存資料。近幾年由於USB記憶體等移動設備嘅普及，使用率逐步降低。
** DVD/CD-RW Combo
** DVD-ROM
** DVD-RW 
** DVD-R
** DVD-RAM
** DVD+RW
** DVD+R
* 軟碟
* 磁帶機
* 移動硬碟
* 快閃記憶體
** 快閃碟
** 記憶卡
*** SD
*** CF
*** MMC
*** SM

### 內置記憶體
* 硬碟
** 固態硬碟
* 磁碟陣列控制器

### 輸入
* 鍵盤
* 滑鼠
* 觸控板
* 軌跡球
* 數碼化輸入板及輸入筆/指向器
* 觸控螢幕
* 遊戲控制器
* 遊戲控制桿
* 咪高峰
* 掃描器
* 條碼閱讀機
* 網絡攝影機
* 數碼相機

### 輸出
* 列印機
** 點陣式列印機
** 噴墨列印機
** 鐳射列印機
* 揚聲器
* 耳機
* 電腦顯示器
** CRT
** LCD
* 投影儀

## 睇埋
* 電腦硬件詞彙表
* 程式語言
* 軟件
私隱

**私隱** 係指一個人嘅個人資料、私生活同私事。保障私隱係基本人權，而揭發其他人私隱唔單止唔道德，更可能犯法。

所有個人相片(包括由朋友拍攝及上載有該人的清晰容貌)、個人資料（包括出生年月日）、Facebook、微博、Twitter、Instagram、Telegram等都係私隱。任何人故意截圖公審甚至惡搞，都需要負上法律責任。

唔可以喺網上任意發表言論同作出不盡不實嘅報導，因為網上言論亦會構成誹謗罪。誹謗罪係民事案件，被告人可能需要負上巨大金錢賠償。

以訛傳訛都可以構成誹謗罪。由第三者講出事件，但經由第四、第五者將事件傳開去後，如果當事人認為這並非事實，當事人有權採取法律行動控告最後講比當事人知嘅人（例如由"陳大文"告知當事人講呢件事嘅人係"陳小文"）"陳小文"就已經構成「誹謗」罪。所以喺講出去之前一定要"停一停，諗一諗"，否則可能要負出沉重代價。

雖然香港冇明確嘅肖像權法，但係未經照片主人同意發放未經允許嘅照片都係違法嘅。

## 在瀏覽互聯網時，我發現自己一幅相片被放在某個本地網站內，但該網站並無事先取得我的同意，估計這幅相是當我在逛街購物時被人在商場內偷拍的。我可否根據《個人資料(私隱)條例》去控告有關網站管理人或攝影師 ?
有關法律問題是究竟這幅相是否屬於個人資料? 若不屬於個人資料，條例便不適用於上述個案內。

高等法院上訴庭於 2000 年有一案例 ( Eastweek Publisher Limited and another v Privacy Commissioner for Personal Data ) ，裁定個人資料可以透過拍照而收集得到 ，但並不表示所有相片也一定是個人資料。法官指出在收集個人資料時，資料使用者必須正在匯集某位已被**認定**或欲被認定人士的個人資料。換句話說，如相片只顯示出某人的樣貌，而其拍攝不是為了收集該人作為認定人士的個人資料 (即該人只是一個「匿名拍攝對象」) ，拍攝這幅相片一般不會被視為收集個人資料，因此並不涉及保障資料原則。

判詞亦進一步說明，條例只會保障市民在個人資料方面的私隱，但並非訂立全面的私隱保障權利去防止任何侵犯私隱的方式出現 (令所有人均可獨處而完全不受騷擾) 。

關於問題所述的情況，在有關情況下，如相片的拍攝並不是為了收集閣下作為認定人士的個人資料，條例便不能給予保障。

**但須留意，任何人如公開刊登相片而該相片附有被拍攝者的個人資料之註腳(未經當事人同意)，便可能已違反條例。如有關註腳含有未經證實的負面評論，刊登資料的人士亦可能要負上民事誹謗責任。此外，任何人在公眾地方未經當事人同意下拍照而導致他人合理地擔心本身的安全，亦可能會干犯遊蕩罪(《刑事罪行條例》第160條)或被控在公眾地方行為不檢。**

隨著資訊科技快速發展和外判處理個人資料日趨普及，個人資料的收集（非直接從資料當事人收集）和傳播較以往容易得多。無論是否受資料使用者委託，故意披露從資料使用者取得的個人資料，可對資料當事人造成嚴重損害。鑑於侵犯個人資料私隱的嚴重性及可能對資料當事人構成損害的程度，修訂條例新增了一項罪行，以打擊在些情形下，披露未經資料使用者同意取得的個人資料的行為。

根據私隱條例第64條，如果未經資料使用者同意，任何人披露取自該資料使用者而屬於某資料當事人的個人資料：

* 意圖獲取金錢或其他財產得益，不論是為了令自身或其他人受惠；或
* 意圖導致該當事人蒙受金錢或其他財產損失。

即屬犯罪，最高刑罰是罰款1,000,000元及監禁5年。

在中華人民共和國，肖像權屬於私隱，任何人包括媒體未經該人同意發放肖像都係違法嘅。
艾德靈

**艾德靈**（，）係美國太空人，1969年7月20號同尼爾岩士唐一齊上太空，做咗第二位登陸月球嘅地球人。

類:美國太空人
壽西斯古

**壽西斯古**（羅馬尼亞文：**Nicolae Ceauşescu**，），係羅馬尼亞前獨裁者，1965年開始出任執政共產黨嘅總書記。

壽西斯古執政頭十年（1965-1974年），羅馬尼亞社會主義共和國同西方世界國家保持唔錯嘅關係，但响1970年之後，國內大搞獨裁統治同個人崇拜，連老婆埃列娜同細仔尼高都入埋黨嘅政治局，其中老婆重做埋副總理。1989年畀人民推翻，最後同老婆被逮捕槍決，享年71歲，羅馬尼亞共產政權亦都倒台。

## 攷
毛巾

**毛巾**係一種攞嚟抹嘢嘅布，通常好嗍水。常見用途係洗完手抹手、洗完頭抹頭、沖完涼抹身、食飽飯抹嘴等等。
馬卓安

**馬卓安**（，）係英國政治人物，1990年到1997年做英國保守黨黨魁同英國首相。

## 出面網頁

* History of Sir John Major - GOV.UK 
* The Rt Hon Sir John Major KG CH 

類:英國外交同聯邦事務大臣
電線

**電線**，又叫**電綫**，金屬造，可以通電。再包絕緣皮，就唔會漏電。包咗之後，金屬部份就叫綫芯。內裏電比喻以水流咁叫電流。可以幾條電綫再包絕緣，都叫電綫。電綫一端兩端，通常加上接口，因用途而形制唔同，花款繁多。

電綫會接通兩邊裝置，傳電能外，亦可以傳訊號。

綫芯所用金屬，大多為銅，貪佢導電率好。貪平就會用鋁。高檔就會用金、銀。

今下絕緣多數用塑膠，所以會燒得着，而且會沿綫，一發不可收拾。有必要時，會用唔燒得着嘅料做皮。

電綫通電，會散發電磁能。有啲精密儀器，會受干擾。又或外面電磁噪音，干擾訊號電綫。故此電綫有啲電綫會加層金屬套。
 
## 睇埋
*電纜
Acolon

**Acolon**係一種專門釀酒用嘅提子。

Acolon 主要用來釀造紅酒，係由葡萄品種 Dornfelder同Lemberger（又叫做 Blaufränkisch）雜交而成。佢顏色深紅、皮薄、果實大小中等，擁有豐富嘅果香同輕至中等嘅單寧。

Acolon 主要喺德國葡萄酒產區種植，尤其係巴登（Baden）地區。德國嘅巴登地區出名生產優質紅酒，而 Acolon 係嗰度嘅重要品種之一。

Acolon 釀造嘅紅酒通常具有濃郁嘅黑色水果風味，例如係黑莓同黑櫻桃，重帶有一定嘅香料同辛香味道。爾種葡萄酒通常具有中至高等嘅酸度同單寧，可以嚮陳年後發展出更複雜嘅風味。

不過，葡萄品種喺唔同產區或者唔同釀酒風格中可能會有唔同特點，所以 Acolon 紅酒風格會因為酒廠同產區而有唔同。
Alicante Ganzin

**Alicante Ganzin** 係一種紅色嘅法國酒用提子品種。佢同大部分 *[[Vitis vinifera]]* 酒用提子唔同，屬於一種染色型提子，果肉本身已經係深色，可以直接榨出紅色提子汁。一般用嚟釀紅酒嘅提子，例如 Cabernet Sauvignon、Syrah 等，果肉同汁其實係透明嘅，酒嘅顏色主要係靠浸漬（maceration）過程，等提子皮嘅色素滲入果汁入面。由於 Alicante Ganzin 果肉本身已有顏色，即使唔浸皮，都可以釀出淡紅色甚至 玫瑰紅酒。一般相信 Alicante Ganzin 係所有法國染色型提子嘅始祖。

## 歷史
雖然好多提子品種學家都認為 Alicante Ganzin 係所有法國染色型提子嘅祖先，但佢嘅確實來源其實並唔完全清楚。有啲專家，例如英國提子酒權威 Jancis Robinson，認為呢種提子係由 Alicante Bouschet 同一種由 *[[Vitis rupestris]]* 同 *[[Vitis vinifera]]* 提子 Aramon 雜交而成、名為「*Aramon Rupestris Ganzin No.4*」嘅品種配種而來。

呢個親本關係亦得到Vitis International Variety Catalogue（VIVC）採用，並指出該品種係由私人提子育種家 Victor Ganzin 於 1886 年培育出嚟。

### 後代品種
1958 年，加州大學戴維斯分校嘅提子栽培學家 哈羅德·奧爾莫 博士，將 Alicante Ganzin 同提子牙提子品種 Tinta Cão 配種，培育出同樣係紅色果肉嘅 Rubired，而呢個品種經常用作紅酒混釀入面嘅著色提子。
奧爾莫亦曾經用 Alicante Ganzin 同汝拉提子品種 Trousseau gris 雜交，培育出 Royalty。

## 參考資料
巴露啤喇

**巴露啤喇**，意大利文**barbera，**提子一種，專門釀酒用嘅。英文對國語叫**巴貝拉**。

佢出自意大利，紅提。產量高，佔意大利第三位。特徵色深、體滿、少單寧，好酸。有啲釀酒師會用烤過櫟木桶。

## 攷
速率

**速率**係物理學基本概念，表示一樣嘢郁動嘅快慢，但唔包括方向。

## 定義
平均速率=距離\div時間

## 睇埋
*車速錶
*加速度
荷蘭電影

**荷蘭電影**泛指喺荷蘭出嘅電影。因為荷蘭電影業規模好細，所以基本上係去唔到國際市場，幾乎所有嘅電影都係國家資助嘅。呢啲資助可以係嚟自荷蘭電影基金或者公共廣播網絡之類。後來荷蘭政府亦為荷蘭電影嘅私人投資者提供一啲稅務寬減。
多啦美

**多啦美**（，日文****，香港舊時譯作叮美或叮鈴）係日本動漫《多啦A夢》嘅虛構角色，22世紀野比屋企嘅機械人。佢嘅男朋友係多啦小子。

多啦美性能勁過多啦A夢好多，有1萬馬力（多啦A夢就得129.3）。多啦A夢去工廠檢修嗰陣，多啦美就過嚟大雄屋企照顧大雄。性格溫和，但係好容易被激嬲，好勤奮同埋貪乾淨。

以前多啦美好少登場，近年嚟出場次數增加。

佢嘅日本配音員係橫澤啟子、藤本千秋，香港配音員係周婉侶、曾佩儀、林元春同鄭麗麗。

## 設定
*保姆型機械人
*2114年12月2號出世
*最鍾意食蜜瓜麵包（因為同佢膚色相近）
*最憎曱甴
*擅長唱歌
*製造嗰陣用嘅機油同多啦A夢係同一桶，又因為佢用嘅係沉底機油，因此效能好過哥哥。
*坐「鬱金香號」時光機，高級過多啦A夢嘅。

### 身體
同多啦A夢一樣係貓型機器人，但係無鬚，用蝴蝶結頂替只耳，外表黃色，條尾係一朵花，肚腩上邊嘅百寶袋有花紋裝飾。
*身高：100cm
*體重：91kg
*功率：一萬馬力
乳糖酵素

**乳糖酵素**係一種生物催化劑，屬於酵素一類，可以加快將乳糖分解成葡萄糖同半乳糖嘅速度。
節肢動物

**節肢動物**（又叫**節足動物**），學名**節肢動物門**（**Arthropoda**），係動物界入面物種最多嘅一個門，下面細分昆蟲綱、甲殼綱、蛛形綱。
小兒麻痺症

**小兒麻痺症**（英文：**Poliomyelitis**，簡稱**Polio**），又叫**脊髓灰質炎**、**急性灰白髓炎**，係種病毒影響脊髓灰質嘅病，可以引致殘廢甚至死亡，不過有疫苗可以接種預防。
瘟疫

**瘟疫**，或者就咁叫**瘟**（譬如豬瘟）、**疫**（譬如鼠疫）、**疫潮**，係指好勁嘅流行傳染病，令到廣大地區好多動物或者人受到感染。

現代學術上，瘟疫叫做**全球大流行**（，出自希臘文字根，解「全人類嘅」），喺定義上強調個病已經散到全世界好多好多地方，邊度都走唔甩。
## 睇埋
*瘟疫醫生
月經

**月經**（、period、monthly），又叫**M**（英文**Menstruation**簡寫）、**姨媽**，古代叫做**癸水**、**天癸**，係女人青春期到更年期之間子宮內膜組織脫落由陰道排出嘅現象，大約一個月發生一次，所以叫月經。月經嘅週期就叫經期。

第一次嚟月經，呢個時間點叫做初經，通常喺11到13歲之間開始。 早到8歲就開始嚟月經，都仲算係正常。 第一次嚟月經嘅平均年齡，一般嚟講喺發展中國家會遲啲，而喺已發展國家就會早啲。 對於年輕女性嚟講，一次月經嘅第一日同下次月經嘅第一日之間，相隔嘅時間通常係21到45日。而成年女性嘅範圍就係21到35日，平均係28日。 出血通常持續大約2到7日。月經會喺懷孕期間停止，而且通常喺餵哺母乳嘅頭幾個月都唔會恢復。 生完BB之後會有惡露。 月經，同埋可以有BB嘅機會，會喺更年期之後停止，更年期通常發生喺45到55歲之間。

高達八成嘅女性喺月經期間或者嚟經前幾日，都唔會有咩大問題影響到日常生活。喺嚟經之前出現，又會影響到正常生活嘅症狀，就叫做經前綜合症（PMS）。大約有兩成到三成嘅女性會有PMS，其中有百分之三到八嘅人症狀嚴重。 呢啲症狀包括暗瘡、乳房脹痛、肚脹、覺得攰、煩躁同埋情緒變化。 有啲女性會有嘅其他症狀包括經痛（估計佔五成到九成）以及月經期間經血過多同埋喺月經週期任何時間出現嘅子宮異常出血。 無月經嚟，叫做閉經，即係指去到15歲都未有月經，或者月經停咗90日都冇再嚟過。

## 特徵

### 週期長度同持續時間
第一次嚟月經係喺青春期發育開始之後嚟嘅，叫做初經。初經嘅平均年齡係12到15歲。 不過，早到八歲嚟都可能。 第一次嚟月經嘅平均年齡，一般嚟講喺發展中國家會遲啲，而喺已發展國家就會早啲。 自從1950年代以嚟，美國嘅初經平均年齡冇乜點變。

月經係月經週期最明顯嘅階段，月經開始嗰日，就係用嚟劃分週期嘅標記。月經出血嘅第一日係用嚟計算上次月經（LMP）嘅日期。對於年輕女性嚟講，一次月經嘅第一日同下次月經嘅第一日之間，相隔嘅時間通常係21到45日，而成年女性就係21到35日。 平均長度係28日；有研究估計係29.3日。 月經週期長度嘅變異性，對25歲以下嘅女性嚟講係最高嘅，而對25到39歲嘅女性嚟講就係最低，即係最規律。 對於40到44歲嘅女性嚟講，變異性會輕微增加。

圍絕經期係指女性生育能力下降，月經變得冇咁規律嘅時期，呢個時期會持續到最後一次月經，之後女性就會完全停止月經，亦都唔再有生育能力。更年期嘅醫學定義係一年冇嚟月經，喺西方國家通常發生喺45到55歲之間。 喺工業化國家，45歲之前就更年期會叫做「過早」。 疾病、某啲手術或者醫療可能會令到更年期比原本預期嘅時間更早出現。

### 出血

每個月經週期嘅平均經液量係，而就算係典型範圍。經液係形容流量嘅正確術語，不過好多人傾向叫佢做經血。經液係紅啡色，比靜脈血顏色深少少。

大約一半嘅經液係血液。呢啲血包含鈉、鈣、磷酸鹽、鐵同氯化物，份量個個人唔同。除咗血之外，經液仲包含子宮頸黏液、陰道分泌物同埋子宮內膜組織。月經期間嘅陰道液體主要提供水、常見電解質、器官成份，同埋至少14種蛋白質，包括醣蛋白。

好多女性同女仔喺月經期間會留意到有血塊。呢啲血塊睇落似一嚿嚿血，可能似組織。如果曾經流產或者死胎，透過顯微鏡檢查可以確認排出嘅係子宮內膜組織定係妊娠組織（妊娠產物）。 有時啲人會錯誤咁將月經血塊或者剝落嘅子宮內膜組織當成係早期流產咗嘅胚胎。子宮內膜裡面有一種叫做纖溶酶嘅酶，通常會抑制血液凝血。

對大多數女性嚟講，經血流失嘅鐵質相對少。 有研究顯示，出現缺鐵症狀嘅未停經女性接受咗內窺鏡檢查。結果發現佢哋當中有八成六其實係患有腸胃病，而且有俾人誤診嘅風險，就係因為佢哋當時正值月經。 每個月經血量過多可能會搞到有貧血。

### 荷爾蒙變化

## 副作用
### 月經健康概覽

### 情緒同經前綜合症（PMS）

### 經痛
對大多數女性嚟講，月經週期期間荷爾蒙水平嘅波動會引致各種生理變化。呢啲包括子宮肌肉收縮（經痛），可能喺月經之前或者期間發生。好多女性嚟經嗰陣會抽筋抽到好痛，呢啲就係經痛。 喺成年女性當中，只有2%–28%嘅人痛楚嚴重到會影響日常活動。 嚴重到影響日常活動同功能嘅症狀，可能會診斷為經前焦慮症。 對於少部分女性嚟講，呢啲症狀可能嚴重到影響佢哋喺工作、學校同日常活動嘅表現。

如果喺一個週期裡面，嚴重嘅盆腔痛同出血突然出現或者惡化，可能係因為宮外孕同埋流產。呢個情況要用驗孕棒檢查，最好喺異常痛楚一開始就驗，因為宮外孕可能會有生命危險。

處理經痛最常見嘅方法係用非類固醇消炎藥（NSAIDs）。NSAIDs可以用嚟減輕中度到嚴重嘅痛楚，而且各種NSAIDs效果睇落差唔多。 大約五份之一嘅女性對NSAIDs冇反應，需要其他療法，例如簡單嘅止痛藥或者暖包。 其他用嚟處理痛楚嘅藥物包括阿士匹靈或者撲熱息痛，同埋混合口服避孕藥。雖然可以用混合口服避孕藥，但係對於宮內孕激素嘅功效仲未有足夠證據。

一篇文獻回顧發現初步證據顯示針灸可能有用，至少喺短期內係咁。 另一篇文獻回顧就發現冇足夠證據去確定佢嘅效果。

### 同其他健康狀況嘅相互作用
已知月經週期同某啲健康狀況之間嘅相互作用包括：

有啲患有神經系統疾病嘅女性，會發現佢哋嘅病情喺每個月經週期差唔多同一時間活躍程度增加。例如，雌激素水平下降可能會引發偏頭痛，  特別係當患有偏頭痛嘅女性同時食緊避孕丸。

好多患有癲癇嘅女性，發作次數增加嘅模式同月經週期有關；呢個叫做「月經性癲癇」。 似乎存在唔同嘅模式（例如發作時間撞啱嚟經嗰排，或者撞啱排卵期），而佢哋發生嘅頻率仲未有定論。

研究顯示，女性喺排卵前期受前十字韌帶損傷嘅可能性，顯著高過排卵後期。

### 性行為

性慾同性行為會喺月經週期期間改變。喺排卵前同排卵期間，高水平嘅雌激素同雄激素會令女性對性活動嘅興趣相對增加，而喺月經前夕同月經期間興趣就相對較低。 同其他哺乳類動物唔同，女性喺月經週期嘅任何日子都可能表現出對性活動嘅興趣，唔理係咪喺受孕期。

冇可靠嘅科學證據基於醫療理由建議唔應該喺月經期間發生性行為。

### 生育方面
生育能力嘅高峰期（即係透過性交最有可能導致懷孕嘅時間）只係喺週期裡面嘅幾日：通常係排卵日期前兩日同後兩日。 喺一個28日嘅週期嚟計，呢段時間相當於第二個禮拜同第三個禮拜嘅開頭。呢個受孕期個個人唔同，就好似同一個女性嘅排卵日期喺唔同週期之間都經常會有變化一樣。 已經發展出多種方法嚟幫助個別女性估計週期裡面相對容易受孕同相對唔易受孕嘅日子；呢啲系統叫做生育意識。

## 睇埋
*衛生巾
*經痛
*閉經
*收經

## 參考資料
心肌梗塞

**心肌梗塞**，又叫**心肌梗死**，係種心臟病，係因為心肌血液循環突然停咗而令到心肌唔可以正常運作，有機會令到個心唔識跳，病人就會死。
骨骼

**骨骼**，又叫**骨格**、**骨架**，係支撐住生物身體嘅系統，主要由骨頭組成。

骨骼主要有三種。外骨骼係一個剛性嘅外殼，用嚟支撐生物嘅形狀；內骨骼係一個剛性嘅內部框架，器官同軟組織都附着喺呢個框架上面；水骨架係一種由體液嘅靜水壓力支撐嘅柔性內部結構。

## 人類骨骼

人類嘅骨骼主要由骨質、骨髓同骨膜三部分構成。
亞姨

**亞姨**／**阿姨**／**呀姨**（粵拼：aa³ yi⁴*¹），亞媽嘅姊妹。係家姐通常叫**[[姨媽]]**（粵拼：yi⁴ maa¹），係亞妹就叫亞姨。日常就算唔係親戚，年紀大過自己會叫亞姨。

亞姨又可以叫**姨姨**（粵拼：yi⁴*¹ yi⁴*¹）。

相關嘅，老婆嘅亞妹，就叫姨仔（粵拼：yi¹ zai²）。老婆嘅家姐叫大姨（粵拼：dai⁶ yi¹）。姨媽亦有**姨娘**嘅叫法。

女人婉委叫月經來做姨媽到，叫月經做「大姨媽」。

## 睇埋
*亞姑
*亞嬸
*亞叔
*亞伯
*姨媽巾
呼吸系統

**呼吸系統**係指生物呼吸時將空氣吸入身體入面做氣體交換嘅系統，譬如哺乳類嘅肺同魚類嘅鰓。

唔同生物嘅呼吸系統有好大差異。喺好多陸地動物身上，呼吸表面會被內化為肺嘅內膜。肺嘅氣體交換係發生喺幾百萬個小氣囊入面，呢啲氣囊有非常豐富嘅血液供應，因此令空氣同血液密切接觸。呢啲氣囊透過一個氣道系統同外部環境接通，其中最大嘅係氣管，氣管喺胸部中間分支入兩個主要嘅支氣管。呢啲會進入肺部，喺嗰度分支成逐漸變窄嘅二級同三級支氣管。空氣必須透過唞氣過程由環境抽入肺，而呢個過程涉及呼吸肌。

喺大部分魚類同埋其他水生動物入面，呼吸系統由鰭組成，鰭係部份或者完全外露，浸喺水入面，水會流過鰭，氣體交換係喺鰭入面發生，鰭由好多薄片組成，將好大嘅表面積嘅血管組織暴露喺水入面。
生殖系統

**生殖系統**係生物主要負責生殖嘅系統，唔同性別嘅生物嘅生殖系統會明顯唔同。生殖系統嘅器官叫生殖器官。

## 植物

## 動物

生殖器官，準確啲講，係指喺複雜生物體上任何同有性繁殖同埋組成生殖系統有關嘅組織（嚴格意義上，唔一定都屬於器官）。

雌雄兩性嘅生殖器官係來自同一組來源。喺受孕幾星期之後，雌雄兩性胚胎嘅生殖器官喺解剖學上都一樣（雖然性染色體唔同），基本上類似雌性嘅生殖器官，擁有一對「泌尿生殖皺摺」，中間有一細凸起物，拱起物後有尿道。另外重有一對生殖腺喺體內。

另外有相關嘅性器官一詞，廣義係指會帶來性快感嘅器官。生殖腺係指產生配子嘅器官。喺人類身上係指睾丸同卵巢。

### 人

喺一般人類胚胎嘅發育過程中，（位於雄性染色體嘅）SRY基因會令生殖腺發育為睾丸，冇SRY基因生殖腺就會發育為卵巢。之後，內生殖器同外生殖器嘅發育係由某啲胚胎生殖腺分泌嘅荷爾蒙決定。如果生殖腺發育為睾丸，而細胞亦對睾脂酮有反應，外側皺摺會腫起，中線會融合以形成陰囊。隆起物會長大變直形成陰莖，皺摺內側會包住陰莖，中線會融合以形成陰莖尿道。出世後睾丸會下降入陰囊。如果生殖腺發育為卵巢，另外一套過程會形成雌性內外生殖器。

以上一般過程中出現特殊變化，就會形成程度不一嘅雌雄同體現象。

之後喺青春期，生殖器官重會有規模較小嘅發育。

人類同大部分哺乳動物嘅生殖器官主要有：

*男性（雄性）：脧脧、膥子、附睾、膥袋、前列腺、精液、尿道球腺等
*女性（雌性）：陰蒂、陰道、陰唇、子宮、輸卵管、卵巢、前庭小腺、前庭大腺等
精神障礙

**精神障礙**（），又叫**精神疾病**（）、**精神紊亂，失心瘋，失心病**（紊讀問，）又稱**情緒病**，係種有特定癥狀去影響心理同日常行為嘅病，呢啲癥狀構成行爲上嘅功能性障礙，而同行爲嘅社會規範無關。根據病徵大體上分爲思覺失調同神經症兩類。而根據程度分爲**精神異常**（）同**精神錯亂**（）。

根據世界衛生組織，精神障礙會有症狀同痛苦所導致嘅功能性不全；而據美國精神醫學學會，精神障礙會有顯著嘅痛苦以及功能性障礙。習慣上，精神障礙稱呼做**精神病**（），對應嘅英文係mental disease，嚴格嘅正式用語叫「精神障礙」或者「精神紊亂」，對應嘅英文係mental disorder。一般各種精神障礙嘅名叫做「症」或者「障礙」。而確診得咗精神疾病嘅人稱爲精神病患。

精神疾病有生理因素同心理因素。生理因素同神經系統有關，尤其係腦部神經嘅異常，呢方面有時有些少遺傳因素，所以坊間俗稱做**神經病**（）；心理因素比較複雜多樣，比如外界好強嘅刺激等。

推定喺世界上嘅罹患者有4500萬人，每四人就有一人喺一生中經歷一次以上嘅精神障礙。喺任意時刻，成人人口中每十人就有一人罹患精神疾病，而18歲以下嘅兒童青年每八人中有一人罹患，當中殘疾兒每五人中有一人。神經精神疾患佔世界失能調整生命年（DALY）嘅13%，WHO推定到2015年增加到15%。喺美國，同精神障礙關連嘅成本達到1470億美金，超過癌症、呼吸道疾病、艾滋。

## 分類
根據病徵有無影響心智來睇，分成思覺失調同神經症兩大類。
*思覺失調，係指會影響思考、理解、感受嘅一類精神病，比如精神分裂症、躁鬱症、抑鬱症。有呢類精神病嘅人，對外部世界有異常嘅理解、感覺，呢啲異常嘅理解、感覺偏離咗現實，並且因此有唔尋常嘅反應、行動。呢啲反應、行動會令週遭旁人難以理解、接受，嚴重時呢啲行動可能會危害他人。
*神經症，又叫精神官能症，係種唔影響思考、心智，但會影響日常生活、行爲嘅精神問題，比如、軀體化障礙、強迫症。
*其餘嘅精神障礙仲有人格障礙、智能障礙（智力指數70以下，又叫精神遲滯、智力薄弱）、自閉症等。

而根據ICD-10嘅分類，精神疾病分爲11種類型，有器質性精神障礙、精神藥物引起嘅精神障礙（比如藥物依賴之類嘅物質關聯障礙）、精神分裂症、情感性精神障礙（比如抑鬱症同躁鬱症）、神經症及應激相關同埋身體形式嘅障礙（比如恐慌症、焦慮症）、生理紊亂及同軀體有關嘅行爲障礙（比如性功能障礙）、成人人格及行爲障礙、精神發育遲滯、心理發育障礙、起病於幼年嘅行爲及情緒障礙、未定類型。

## 法律定義
### 中國大陸
中國大陸《中華人民共和國精神衛生法》用嘅術語叫「精神障礙」，定義係：因爲各種原因引起嘅感知、情感、思維等精神活動嘅紊亂或異常，導致患者明顯噉心理痛苦，或者社會適應等功能損害。另外仲有術詞「嚴重精神障礙」，定義：症狀嚴重，令患者喺社會適應等功能損害嚴重，對自身健康狀況、客觀現實冇辦法完整認識，又或者唔能夠處理自身事務。

### 香港
香港《精神健康條例》用嘅術語叫「精神紊亂」，對應嘅英文叫mental disorder，涵括四種：一係精神病；二係智力上、社交能力上顯著減損嘅心智發育停頓或唔完全狀態，呢個狀態關連到異常侵略性、或者極唔負責任嘅行爲；三係精神病理障礙；四係唔屬弱智嘅任何精神失常，或者精神上無能。

### 中華民國
中華民國《精神衛生法》用嘅術語叫「精神疾病」，定義：指思考、情緒、知覺、認知、行爲等精神狀態表現異常，令佢適應生活嘅功能有障礙，需要醫療、照顧嘅疾病。範圍有精神病、精神官能症、酒癮、藥癮、仲有經中央主管機關認定嘅精神疾病（但唔包括反社會人格違常者）。

### 韓國
韓國現行《障礙人福祉法》同《精神保健法》，用嘅術語叫「精神的障礙」，分兩類：發達障礙同精神障礙。

精神障礙嘅認證係：精神分裂（調絃病）、躁鬱症（兩極性情動障礙）、反覆性憂鬱障礙、憂鬱障礙嘅患者經過一年以上持續治療以後，完全冇好轉跡象，噉嘅情況認爲係精神障礙者。

發達障礙又分兩類：知的障礙、自閉性障礙。知的障礙即係：智能障礙，又叫精神遲滯、精神薄弱，智力指數喺70以下。自閉性障礙即係：自閉症。

## 流行程度

精神疾病相當常見，全世界大部份國家，有三分之一嘅人喺成世人入面有過某個程度嘅心理病。單喺美國，就有46%人有過某個程度嘅心理病。

## 污名化及迫害
精神疾病同其他嘅病一樣，都令患者好痛苦，但由於精神疾病會影響心智同行爲，令到社會隔離精神病人，歧視、侮辱佢哋，污名化咗精神病，甚至迫害精神病人。比如納粹曾經屠殺精神病患。

根據法國哲學家福柯嘅名作《》，癲人曾經畀社會接納過，後來理性主義上升，社會唔再接納癲人，因爲癲狂視爲非理性，成爲理性主義鎮壓嘅對象，自此產生對精神病患嘅分隔、攻擊、污辱，於是產生癲狂院呢種機構，呢種機構同一般病院唔同。照常講，病人有權決定要唔要治療，喺醫院出入自如。但癲狂院當中，精神病患韞住曬，甚至強迫接受治療，病人無得話事。噉樣癲狂院與其話係醫療機構，不如話更似監倉。福柯認爲，癲狂院其實係社會鎮壓精神病患嘅暴力機構。

而喺法律上，精神病患定做無行爲能力嘅人，有監護宣告，所以喺法律上精神病患唔可以處理自己嘅財產，必須由監護人出面。

因爲社會對精神病嘅污名化，精神病成爲受政治攻擊嘅標籤，只要貼呢個標籤，就可以順理成章迫害、鎮壓唔畀社會接納嘅個人。因此精神病患嘅人權問題好突出。同時精神病嘅治療亦涉及到醫療倫理問題。

對精神病嘅污名化亦見於啲鬧人嘅話，比如「發神經」、「黐線」（或者寫做「痴線」）、「神經病」等等。

## 註

## 攷

## 睇埋
*幻聽
*幻覺
*妄想
*賀爾蒙
*多重人格
*催眠
*個人中心治療
*多巴胺
*內分泌干擾素
*預防醫學

類:心理學
類:社會學
類:人權
類:異常心理學
傷殘

**傷殘**，又叫**殘廢**、**殘疾**、**殘障**，係指因為身體上嘅先天缺陷或者後天損傷，而唔可以好似正常人咁生活嘅狀態。

聯合國嘅《殘疾人權利公約》將「傷殘」定義做：「長期嘅身體、精神、智力或感覺障礙，喺同各種障礙嘅互動中，可能會阻礙一個人喺同其他人平等嘅基礎上充分同有效噉喺社會上生活。」
肌肉

係生物上可以收縮郁動嘅部份，因為肌肉細胞有收縮纖維，可以響細胞間移動而改變細胞大細。

肌肉分為骨骼肌、心肌同平滑肌三種，功能都係產生力並導致運動。

## 結構
脊椎動物有三種肌肉組織：骨骼肌、心肌 同埋 平滑肌。骨骼肌同心肌都係 橫紋肌組織 嘅類型。 平滑肌就係非橫紋嘅。

無脊椎動物有三種肌肉組織，係根據佢哋嘅橫紋模式嚟分嘅：橫紋、斜紋同埋平滑肌。喺節肢動物入面就冇平滑肌。橫紋類型係最似脊椎動物嘅骨骼肌。

脊椎動物骨骼肌組織係一種拉長嘅橫紋肌肉組織，纖維闊度由 3-8 微米，長度由 18 到 200 微米不等。喺子宮壁入面，懷孕期間，佢哋嘅長度會由 70 擴大到 500 微米。 骨骼橫紋肌組織係以規則、平行嘅 肌原纖維 束排列，入面包含好多叫做 肌節 嘅收縮單位，呢啲單位令到組織呈現橫紋（條紋狀）外觀。骨骼肌係隨意肌，通過 肌腱 或者有時通過 腱膜 附著喺 骨 上，用嚟實現 骨骼 運動，例如 動物運動 同埋 本體感覺 維持姿勢。姿勢控制通常係作為一種無意識嘅反射嚟維持，但係負責嘅肌肉亦都可以對意識控制作出反應。平均成年男性嘅身體質量有 42% 係由骨骼肌組成，而平均成年女性就有 36%。

心肌組織只係喺 心臟 壁入面搵到，作為 心肌層，佢係一種唔隨意肌，由 自主神經系統 控制。心肌組織同骨骼肌一樣都係橫紋嘅，包含肌節，以高度規則嘅束狀排列。雖然骨骼肌係以規則、平行嘅束狀排列，但係心肌就喺分支、唔規則嘅角度連接，叫做 閏盤。

平滑肌組織係非橫紋同埋唔隨意嘅。平滑肌喺器官同結構嘅壁入面搵到，例如 食道、胃、腸、支氣管、子宮、尿道、膀胱、血管，仲有皮膚入面控制體毛豎立嘅 豎毛肌。

### 類型比較

### 骨骼肌

骨骼肌大致分為兩種纖維類型：I 型肌纖維（慢速抽搐）同埋 II 型肌纖維（快速抽搐）。

**I 型，慢速抽搐**，慢速氧化型，或者 *紅色* 肌肉， 毛細血管 密集，富含 線粒體 同 肌紅蛋白，令到肌肉組織呈現佢嘅特徵性紅色。佢可以攜帶更多 氧氣，維持 有氧代謝 活動。

**II 型，快速抽搐肌肉**，有三種主要類型，按收縮速度增加嘅順序排列：
**IIa 型，同慢速肌肉一樣，係有氧嘅，富含線粒體同毛細血管，脫氧時呈現紅色。
**IIx 型（又叫做 IId 型），線粒體同肌紅蛋白密度較低。呢種係人類最快嘅肌肉類型。佢可以比氧化型肌肉更快、更大力噉收縮，但係只能夠維持短暫嘅 無氧 活動爆發，之後肌肉收縮就會變得疼痛（通常錯誤噉歸因於 乳酸 積累）。注意：喺一啲書同文章入面，人類嘅呢種肌肉曾經令人困惑噉叫做 IIB 型。
**IIb 型，係無氧、糖酵解、"白色" 肌肉，線粒體同肌紅蛋白密度更低。喺細動物，例如嚙齒動物，呢種係主要嘅快速肌肉類型，解釋咗佢哋肉嘅蒼白顏色。喺實驗室小鼠入面，*肌球蛋白重鏈多肽 4* 基因嘅內含子單核苷酸多態性  會導致 IIb 型肌肉量大幅減少，產生 "迷你肌肉" 表型，呢個表型係根據佢後肢肌肉質量大幅減少（約 50%）而被發現嘅。

哺乳動物骨骼肌組織嘅 密度 大約係 1.06 公斤/升。 呢個可以同 脂肪組織（肥膏）嘅密度 0.9196 公斤/升作比較。 呢個令到肌肉組織比肥膏組織密度高大約 15%。

骨骼肌 係一種高度消耗氧氣嘅組織，由 活性氧 引起嘅 氧化 DNA 損傷 傾向於隨住 年齡 積累。 氧化 DNA 損傷 8-OHdG 會隨住年齡喺小鼠同大鼠嘅 心臟 同骨骼肌入面積累。 仲有，DNA 雙鏈斷裂會隨住年齡喺小鼠嘅骨骼肌入面積累。

### 平滑肌

平滑肌 係唔隨意同埋非橫紋嘅。佢分為兩個亞組：單元平滑肌（單一單元）同埋 多單元平滑肌。喺單元細胞入面，成個束或者片層會作為 合胞體 收縮（即係一個 多核 細胞質 團塊，冇分隔成細胞）。多單元平滑肌組織 支配 個別細胞；因此，佢哋可以實現精細控制同埋漸進式反應，好似骨骼肌入面嘅 運動單位徵募 一樣。

平滑肌喺 血管 壁入面搵到（呢啲平滑肌專門叫做 血管平滑肌），例如喺大 (主動脈) 同細 動脈、小動脈 同 靜脈 嘅 中膜 層。平滑肌亦都喺淋巴管、膀胱、子宮（叫做 子宮平滑肌）、男女 生殖道、消化道、呼吸道、皮膚 嘅豎毛肌、睫狀肌，同埋 虹膜 入面搵到。喺唔同器官嘅平滑肌細胞入面，結構同功能基本上係一樣嘅，但係誘導刺激就大相徑庭，為咗喺唔同時間喺身體入面執行個別動作。此外，腎臟嘅 腎小球 包含叫做 腎小球系膜細胞 嘅類似平滑肌嘅細胞。

### 心肌

心肌係唔隨意、橫紋肌肉，喺 心臟 嘅壁同埋 組織學 基礎入面搵到，尤其係心肌層。心肌細胞（又叫做心肌細胞或者心肌細胞），主要只包含一個細胞核，雖然存在有兩個到四個細胞核嘅群體。 心肌層 係心臟嘅肌肉組織，喺外層 心外膜 同內層 心內膜 之間形成厚厚嘅中間層。

心肌細胞喺心臟入面協調 收縮，將 血液 從 心房 同 心室 推進到左/身體/體循環同右/肺/肺循環 循環系統 嘅血管入面。呢個複雜嘅機制說明咗心臟嘅 收縮期。

心肌細胞，同身體入面大多數其他組織唔同，依賴可用嘅血液同電氣供應嚟輸送氧氣同營養，同埋移除 二氧化碳 等廢物。冠狀循環 嘅 冠狀動脈 有助於實現呢個功能。

## 發育

所有肌肉都係嚟自 近軸中胚層。近軸中胚層沿住 胚胎 嘅長度分為 體節，對應身體嘅 分節（最明顯嘅係 脊椎）。 每個體節有三個部分，生骨節（形成 椎骨）、皮節（形成皮膚），同埋 肌節（形成肌肉）。肌節分為兩個部分，上節同下節，分別形成 上軸肌同下軸肌。人類唯一嘅上軸肌係 豎脊肌 同細嘅椎間肌，由 脊神經 背側支支配。所有其他肌肉，包括肢體嘅肌肉，都係下軸肌，由脊神經 腹側支 支配。

喺發育期間，成肌細胞（肌肉祖細胞）要么留喺體節入面形成同脊椎相關嘅肌肉，要么遷移到身體入面形成所有其他肌肉。成肌細胞遷移之前，會形成 結締組織 框架，通常由體壁 側板中胚層 形成。成肌細胞跟隨化學信號到達適當位置，喺嗰度佢哋融合形成細長嘅骨骼肌細胞。

## 功能

肌肉組織嘅主要功能係 收縮。三種肌肉組織（骨骼肌、心肌同埋平滑肌）有顯著嘅差異。然而，三種都係利用 肌動蛋白 對 肌球蛋白 嘅運動嚟產生收縮。

### 骨骼肌
喺骨骼肌入面，收縮係由 運動神經 傳遞嘅 電脈衝 刺激嘅。心肌同平滑肌嘅收縮係由內部起搏細胞刺激嘅，呢啲細胞定期收縮，並將收縮傳播到佢哋接觸嘅其他肌肉細胞。所有骨骼肌同埋好多平滑肌嘅收縮都係由 神經遞質 乙酰膽鹼 促進嘅。

### 平滑肌
平滑肌喺幾乎所有 器官系統 入面都搵到，例如 空心器官，包括 胃 同 膀胱；喺管狀結構入面，例如 血液 同 淋巴管，同埋 膽管；喺括約肌入面，例如子宮同眼睛。此外，佢喺外分泌腺嘅導管入面起重要作用。佢履行各種任務，例如封閉孔口（例如幽門、子宮頸外口），或者通過腸管嘅波浪狀收縮嚟運輸食糜。平滑肌細胞比骨骼肌細胞收縮得慢啲，但係佢哋更強壯、更持久，需要更少能量。平滑肌都係唔隨意嘅，同需要刺激嘅骨骼肌唔同。

### 心肌
心肌係心臟嘅肌肉。佢係自我收縮嘅，自主調節 嘅，而且必須喺生物體嘅一生入面持續以有節奏嘅方式收縮。因此佢有特殊嘅特徵。

## 無脊椎動物肌肉
無脊椎動物有三種肌肉組織，係根據佢哋嘅 橫紋 模式嚟分嘅：橫紋、斜紋同埋平滑肌。喺節肢動物入面就冇平滑肌。橫紋類型係最似脊椎動物嘅骨骼肌。

## 參考文獻
阿波羅11號

**阿波羅11號**（**太陽神11號**，**Apollo 11**）係美國太空總署阿波羅計劃（Project Apollo）入面第五次載人任務，亦係人類第一次登月任務，有三位太空人參加：尼爾岩士唐、柯林斯同艾德靈。1969年7月20號，岩士唐同艾德靈成功登陸月球，係人類史上第一次。